title: Hevonen Suomessa

text: 1914 Ensimmäisen maailmansodan aikana ajokaluteollisuus sai vakavan varoituksen suhdanteiden vaikutuksesta teolliseen tuotantoon. Tuona aikana ajokaluja ei mennyt juuri lainkaan kaupaksi ja syynä oli sahateollisuuden lamautuminen viennin pysähtyessä sodan vuoksi. Sodan jälkeen kysyntä kasvoi ja ajokaluilla oli taas menekkiä.


title: Hevonen Suomessa

text: 1924 Helsingin Messuilla Vihtori Pukkilan pajassa valmistetut kumipyöräiset metsästyskärryt palkittiin kultamitallilla.


title: Hevonen Suomessa

text: 1930 -luvulla Pula-aika koetteli taas, kun metsä tulot jäivät alhaisiksi. Myös tekninen kehitys johti hevosajoneuvojen kysynnän laskuun. Autojen määrän kasvaessa ja linja-auto liikenteen kehittyessä pitkien matkojen kulkeminen helpottui.


title: Hevonen Suomessa

text: 1935 Kurikassa ajokaluteollisuus oli suurin ja vanhin teollisuuden haara, se antoi suurelle joukolle elämisen ja toimeentulo mahdollisuuden.


title: Hevonen Suomessa

text: 1945 Toisen maailmansodan jälkeen kysyntä taas vilkastui ajokaluteollisuudessa 50-luvulle saakka. Autojen ja koneellisten kulkuneuvojen määrä oli sodan jälkeen pieni, mutta kehitys kulki vääjäämättä eteenpäin lopulta syrjäyttäen hevosen ja sen perään liitettävät ajoneuvot sekä työkalut.


title: Hevonen Suomessa

text: 1955 Nopankylän viimeinen kärryseppä Arvo Hautamäki sulkee pajansa oven. Hevosajokalujen tuotanto oli tullut ajan myötä tiensä päähän, korvaavaksi teollisuudeksi tuli huonekalujen valmistus.


title: Hevonen Suomessa

text: 1960 -luvun jälkeen ainoat valmistettavat hevosajokalut olivat kevyitä harjoitus-ja kilpakärryjä raviurheilun voimakkaan kasvun ansiosta. Kurikassa ja Nopankylässä ajokalujen valmistus päättyi kuitenkin lopullisesti.


title: Hevonen Suomessa

text: 1990 -Keski-Hirvelä Kurikan Panttilasta aloittaa uudelleen nelipyöräisten trillojen valmistuksen, mallina on Kurikan käsityöläisten osuuskassan Kuopion 1906 käsityökilpailuun osallistunut trilla.


title: Kuusivyövyötiäinen

text: Kuusivyövyötiäinen ("Euphractus sexcinctus") on vyötiäisiin kuuluva nisäkäs. Se elää Brasiliassa, Paraguayssa, Guayanassa, Boliviassa, Argentiinassa ja Uruguayssa.


title: Kuusivyövyötiäinen

text: Alkuasukkaat metsästävät kuusivyövyötiäisiä sen lihan vuoksi. He käyttävät apunaan koiria jotka pitävät sen panssarista hampaillaan kiinni niin kauan kunnes metsästäjä ehtii paikalle.


title: Kuusivyövyötiäinen

text: Hyönteiset, munat, pienet käärmeet ja raadot.


title: Kuusivyövyötiäinen

text: Kuusivyövyötiäisen ruumis on litteä ja sillä on lyhyet raajat ja lyhyt, alle 30 cm pituinen häntä. Sillä on kuusi suomuriviä hartia- ja lannekilven välissä. Sillä on paksu nahka niissä ruumiinosissa, joihin sen panssari ei yllä.


title: Jättiläisvyötiäinen

text: Jättiläisvyötiäinen ("Priodontes maximus") on vyötiäisiin kuuluva nisäkäs. Se elää Etelä-Amerikan pohjois- ja keskiosissa aarniometsissä.


title: Jättiläisvyötiäinen

text: Se elää yksinään kaivellen luolia puiden juurien lähettyville.


title: Jättiläisvyötiäinen

text: Hyönteiset ja muut pikkueliöt.


title: Jättiläisvyötiäinen

text: Jättiläisvyötiäisellä on vankka haarniska, jossa on 12-13 vyötä. Se puolustautuu kiertymällä keräksi, jolloin sitä on erittäin vaikea vihollisen tavoittaa. Jättiläisvyötiäisellä on maanisäkkäistä eniten hampaita yläleuassa 25 ja alaleuassa melkein yhtä paljon.


title: Magnus Muhrén

text: Lars Magnus Muhrén (s. 4. marraskuuta 1974) on ruotsalainen jääpalloilija. Hän edustaa Ruotsin Elitserienissä pelaavaa Sandvikens AIK:ta. Hänet nimettiin neljänä peräkkäisenä vuotena 2002–2005 Ruotsin vuoden jääpalloilijaksi, ja häntä pidettiin huippuvuosinaan 2000-luvulla yhtenä maailman parhaista hyökkääjistä.


title: Magnus Muhrén

text: Muhrénin kasvattajaseura on Skutskärs IF, josta hän siirtyi kaudelle 1993–1994 Sandviken AIK:n riveihin. Sandvikenin riveissä hän saavutti neljä Ruotsin jääpallomestaruutta vuosina 1997, 2000, 2002 ja 2003. Vuonna 2000 hänestä tuli Elitserienin maalikuningas 55 maalilla. Lisäksi hän oli viisi kertaa Elitserienin pistekuningas vuosina 1997, 2000, 2002, 2004 ja 2009. Kaudella 2002 Muhrén oli voittamassa Sandvikenin riveissä Jääpallon maailmancupia.


title: Magnus Muhrén

text: Syksyyn 2005 mennessä Muhrén pelasi 12 kautta Sandvikenissä. Syksyllä 2005 hän siirtyi seuraavaksi kahdeksi kaudeksi Venäjän pääsarjaan. Ensimmäisen kauden niistä hän pelasi Krasnogorskin Zorkissa. Seuraavaksi kaudeksi hän siirtyi Moskovan Dynamon riveihin. Vaikka Muhrén oli Dynamon riveissä voittamassa Champions Cupin syyskuussa, Dynamo-kausi syksyllä 2006 ei ollut onnistunut. Peliaika oli jäänyt vähäiseksi. Niinpä hän siirtyi vuoden lopulla Raketa Kazaniin loppukaudeksi.


title: Magnus Muhrén

text: Syksyllä 2007 Muhrén palasi takaisin Sandvikenin riveihin. Hän pelasi seurassa seuraavat kolme kautta. Syksyllä 2010 tehty sopimus kakkostasolla eli Allsvenskanissa pelanneessa GAIS:ssa oli askel, jossa Muhrén nähtiin göteborgilaisseuran nostajana Elitserieniin. GAIS nousikin Muhrénin johdolla kaudeksi 2011 Elitserieniin. Muhrén pelasi vielä kauden 2012–2013 GAIS:ssa, mutta palasi sen jälkeen jälleen Sandvikeniin.


title: Magnus Muhrén

text: Maajoukkueessa


title: Magnus Muhrén

text: Seurajoukkueissa


title: Magnus Muhrén

text: Henkilökohtaisesti


title: Täpläkaguaani

text: Täpläkaguaani ("Galeopterus variegatus") on Kaakkois-Aasiassa elävä kaguaanien heimoon kuuluva nisäkäslaji.


title: Täpläkaguaani

text: Täpläkaguaanin ruumiin pituus on puolisen metriä ja hännän noin 10 cm. Se liikkuu öisin ja liitää puusta toiseen liitopurjeensa avulla, joka muistuttaa liito-oravien purjetta. Päivisin täpläkaguaanit lepäävät puiden oksilla.


title: Viipurin konsistori

text: Viipurin konsistori oli kirkollinen hallintoelin joka perustettiin 1720 huolehtimaan Venäjälle luovutetun alueen eli Vanhan Suomen kirkollisista asioista. Se koostui neljästä rovastikunnasta: Viipurin rovastikunta eli tuomiorovastikunta, Etelä-Karjalan, Pohjois-Karjalan pohjoinen ja Pohjois-Karjalan eteläinen (Ilmee, Parikkala) rovastikunta. Konsistorin esimiehenä toimi Viipurin maa- ja kaupunkiseurakunnan kirkkoherra eli tuomiorovasti. Vuodesta 1800 esimiehenä oli Viipurin saksalaisen seurakunnan kirkkoherra. Vuonna 1738 sen viralliseksi kieleksi tuli saksa. Konsistori lakkautettiin vuosina 1811 ja 1812. Kun Venäjälle luovutettiin 1743 Turun rauhassa alueita, niiden kirkollisista asioista vastasi Haminan konsistori.


title: Orlando Beltran Quevedo

text: Orlando Beltran Quevedo OMI (s. 11. maaliskuuta 1939 Laoag) on filippiiniläinen roomalaiskatolinen arkkipiispa. Hänet vihittiin papiksi 5. kesäkuuta 1964 ja nimitettiin Kidapawanin prelaatiksi 23. heinäkuuta 1980. Piispaksi konsekroinnin suoritti 28. lokakuuta Bruno Torpigliani, jota avustivat Philip Francis Smith ja Federico O. Escaler.


title: Orlando Beltran Quevedo

text: Quevedo sai 15. marraskuuta 1982 nimityksen Kidapawanin piispaksi. 22. maaliskuuta 1986 hänet nimitettiin Nueva Segovian ja 30. toukokuuta 1998 Cotabaton arkkipiispaksi.


title: Georges Lagouge

text: Georges Lagouge (5. marraskuuta 1893 Neuf-Mesnil – 8. syyskuuta 1970 Vieux-Mesnil) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia joukkuekilpailussa.


title: Eugène Pollet

text: Achille Eugène Pollet (29. syyskuuta 1886 Lille – 16. joulukuuta 1967 Lille) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia joukkuekilpailussa.


title: François Verboven

text: François Verboven oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa hopeaa joukkuekilpailussa. Hän osallistui myös yksilönä moniotteluun, mutta jäi siinä 17. sijalle.


title: Bambusilkkikerttunen

text: Bambusilkkikerttunen ("Horornis acanthizoides") on kerttujen heimoon kuuluva varpuslintu.


title: Bambusilkkikerttunen

text: Bambusilkkikerttusta tavataan Kiinassa ja Taiwanissa. Lajia on kuvattu melko yleiseksi ja se on luokiteltu elinvoimaiseksi.


title: Luigi Contessi

text: Luigi Contessi (14. elokuuta 1894 Brescia – 23. helmikuuta 1967 Brescia) oli italialainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa joukkuekilpailussa kultaa.


title: Wilhelm Steffensen

text: Wilhelm Marius Bakke Steffensen (15. lokakuuta 1889 Ålesund – 26. heinäkuuta 1954 Ålesund) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan systeemin joukkuekilpailussa.


title: Fidžinsilkkikerttunen

text: Fidžinsilkkikerttunen ("Horornis ruficapilla") on silkkikerttusten heimoon kuuluva varpuslintu. Se on aiemmin luokiteltu kuuluvaksi omaan "Vitia"-sukuunsa, mutta nykyisin se luokitellaan pensassilkkikerttusten sukuun.


title: Fidžinsilkkikerttunen

text: Fidžinsilkkikerttusta tavataan kotoperäisenä Fidžillä. Lajia on kuvattu yleiseksi, ja vaikka sitä tavataankin vain pienellä alueella, on se luokiteltu elinvoimaiseksi.


title: Auguste Hoël

text: Georges Auguste Charles Hoël (17. heinäkuuta 1890 Cambrai – 6. tammikuuta 1967 Cambrai) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa joukkuekilpailussa pronssia.


title: Yrjö O. Alanen

text: Yrjö Olavi Alanen (s. 30. tammikuuta 1927 Kurikka) on suomalainen psykoterapiaan erikoistunut psykiatri ja tutkija. Hän on Turun yliopiston psykiatrian professori emeritus.


title: Yrjö O. Alanen

text: Alasen vanhemmat olivat lääketieteen lisensiaatti Aarne Armas Alanen ja Eva Maria Wennerström. Hänen puolisonsa vuodesta 1952 on Johanna (Hanni) Flora Maria Annunziata Aalto. Alanen valmistui ylioppilaaksi vuonna 1944, lääketieteen kandidaatiksi vuonna 1947 ja lisensiaatiksi vuonna 1952. Vuonna 1957 hänestä tuli hermo- ja mielitautien erikoislääkäri. Alanen väitteli lääketieteen ja kirurgian tohtoriksi vuonna 1958 Helsingin yliopistosta. Hänen väitöskirjansa aiheena oli "The Mothers of Schizophrenic Patients". 1970- ja 1980-luvulla Alanen kehitti kollegoidensa kanssa skitsofrenian tarpeenmukaiseksi hoidoksi nimetyn kansainvälistä huomiota saavuttaneen hoitomallin. Vuonna 2008 Alaselle myönnettiin Maailman Psykiatriyhdistyksen (WPA) ensimmäinen Pinel-palkinto.


title: Yrjö O. Alanen

text: Alanen toimi Turun yliopiston psykiatrian professorina vuosina 1968–1990. Hän on toiminut myös Suomen Mielenterveysseuran puheenjohtajana.


title: Yrjö O. Alanen

text: Yrjö O. Alasen puoliso vuodesta 1952 on ollut Hanni Aalto, Alvar ja Aino Aallon tytär.


title: Yrjö O. Alanen

text: Alanen on oman alansa kirjallisuuden lisäksi kirjoittanut kaksi muistelmateosta sekä muuta tietokirjallisuutta.


title: George F. Root

text: George Frederick Root (30. elokuuta 1820 Sheffield – 6. elokuuta 1895 Bailey Island) oli yhdysvaltalainen muusikko ja lauluntekijä. Hän sävelsi 1850-luvulla populaarimusiikkia Bostonissa ja New Yorkissa ja tuli sisällissodan aikana tunnetuksi sota-aiheisista lauluistaan, joista tunnetuimmaksi on tullut vuoden 1863 ”The Battle Cry of Freedom”. Chicagon yliopisto nimitti Rootin musiikin kunniatohtoriksi vuonna 1872.


title: George F. Root

text: George F. Root kuuluu populaarimusiikin lauluntekijöiden kunniagalleriaan Songwriters Hall of Fameen, johon hänet valittiin vuonna 1970.


title: Sini Sabotage

text: Sini Sabotage (oikealta nimeltään Sini-Maria Makkonen, s. 22. helmikuuta 1986 Jokela, Tuusula) on suomalainen räppäri ja DJ.


title: Sini Sabotage

text: Hän muodostaa Alamaan ja Ruoton kanssa Valosiepparit-rap-kokoonpanon. Lisäksi Sabotage on toiminut DJ:nä The Tiger -yökerhon The Girls -klubilla, Spin FM-radiokanavalla ja Brädin keikoilla. Syksyllä 2012 hän toimi myös MTV3-kanavalla nähdyn Heikki & Mikko Show'n studio-DJ:nä. Syksyllä 2012 julkaistiin Sini Sabotagen musiikkivideo kappaleesta ”09”. Kappaleen biitti on lainattu suoraan Azealia Banksin "212"-kappaleesta.


title: Sini Sabotage

text: Sabotage julkaisi esikoisalbuminsa ensimmäisen singlen ”Levikset repee” huhtikuussa 2013. Single nousi Suomen virallisen singlelistan ykköseksi ja myi kultaa syyskuussa 2013. Sini Sabotagen esikoisalbumi "22 m²" julkaistiin 5. joulukuuta 2013. Albumilla vierailevat muun muassa JVG, Kari Tapiiri ja Asa.


title: Sini Sabotage

text: Syksyllä 2013 Sini Sabotage toimi Suomen Idolsin seitsemännen tuotantokauden tuomarina. Hän on itsekin osallistunut Idolsiin kilpailijana ohjelman ensimmäisellä tuotantokaudella, vuonna 2003.


title: Sini Sabotage

text: Vuonna 2016 Sabotage solmi uuden levytyssopimuksen Universal Music -levy-yhtiön kanssa.


title: Sini Sabotage

text: Sini Sabotage on seurustellut vuodesta 2017 lähtien rap-artisti Matti8:n (Tuisku Hakoniemi) kanssa. Hän on mukana myös Sini Sabotagen marraskuussa 2018 julkaistulla kappaleella "Sä oot siinä".


title: Petšora (täsmennyssivu)

text: Petšora tarkoittaa seuraavia asioita:


title: New York Normal Institute

text: New York Normal Institute oli vuonna 1853 New Yorkissa perustettu musiikinopettajien normaalikoulu.


title: New York Normal Institute

text: Ajatus musiikinopettajakoulun järjestämisestä lähti muusikko ja lauluntekijä George F. Rootilta, joka ehdotti koulun perustamista säveltäjä Lowell Masonille 1850-luvun alussa. Vuonna 1853 Mason järjesti ensimmäisen koulutustilaisuuden, jossa opettajina toimivat William Bradbury, Thomas Hastings ja R. Storrs Willis. Kolmen kuukauden mittaista koulutusta ryhdyttiin pitämään vuosittain ja se ajoittui yleensä kesälle.


title: Toivo A. Pihkanen

text: Toivo Alexius Pihkanen (4. kesäkuuta 1919 Pori – 27. kesäkuuta1991 Helsinki) oli hermo- ja mielitautien erikoislääkäri, joka toimi Hesperian sairaalan ylilääkärinä ja sai professorin arvonimen.


title: Toivo A. Pihkanen

text: Pihkasen vanhemmat olivat räätäli Alexius Pihkanen ja Fanny Sofia Renfors ja puoliso Elna Annikki Näsmän. Hän tuli ylioppilaaksi Helsingin suomalaisesta yksityislyseosta 1937, valmistui lääketieteen lisensiaatiksi 1946 ja väitteli tohtoriksi 1957. Hermo- ja mielitautien erikoislääkärin pätevyyden Pihkanen sai 1951 ja työlääketieteen erikoispätevyyden 1954. Hän työskenteli valmistuttuaan useissa eri sairaaloissa, mukaan lukien Lapinlahden sairaala, mutta myös muun muassa vankilapsykiatrina ja Työterveyslaitoksella. Hesperian sairaalan ylilääkäri hänestä tuli 1961, mitä tehtävää hän hoiti eläköitymiseensä asti vuonna 1988.


title: Toivo A. Pihkanen

text: Pihkanen perehtyi erityisesti musiikki-, kirjallisuus- ja taideterapiaan. Hänet tunnettiin monet julkisuuden henkilön lääkärinä ja hän itsekin viihtyi seurapiireissä. Pihkasen potilaita olivat muun muassa Pentti Saarikoski ja Ella Eronen. Pihkanen sai professorin arvonimen vuonna 1969. Hän toimi aktiivisesti Suomen Mielenterveysseurassa ja oli muun muassa "Mielenterveys"-lehden päätoimittaja lähes parikymmentä vuotta.


title: Himalajansilkkikerttunen

text: Himalajansilkkikerttunen ("Cettia brunnifrons") on silkkikerttusten heimoon kuuluva varpuslintu.


title: Himalajansilkkikerttunen

text: Himalajansilkkikerttusta tavataan Bhutanissa, Kiinassa, Intiassa, Myanmarissa, Nepalissa ja Pakistan. Lajia on kuvattu paikallisesti yleiseksi ja se on luokiteltu elinvoimaiseksi.


title: Eeva Therman-Patau

text: Eeva Therman-Patau (4. elokuuta 1916 Helsinki – 12. kesäkuuta 2004 Helsinki) oli suomalais-yhdysvaltalainen kromosomitutkija. Hänen tutkimusalansa oli sytogenetiikka, jolla hän saavutti maailmanlaajuista mainetta.


title: Eeva Therman-Patau

text: Therman-Patau loi pääuransa Yhdysvalloissa, jonne hän muutti vuonna 1958. Hän oli valmistunut filosofian kandidaatiksi Helsingin yliopistosta pääaineenaan perinnöllisyystiede ja väitteli vuonna 1947 ensimmäisenä naisena Suomessa perinnöllisyystieteessä filosofian tohtoriksi aiheenaan kasvien, erityisesti kalliokielon suvun kromosomitutkimus. Therman-Patau työskenteli kromosomien tutkijana Wisconsinin yliopistossa Madisonissa. Therman-Pataun kirjoittama oppikirja "Human chromosomes" ilmestyi vuonna 1980.


title: Eeva Therman-Patau

text: Yhdysvalloissa Therman-Patau avioitui vuonna 1961 saksalaisen geneetikon Klaus Pataun kanssa. Therman-Patau muutti takaisin Helsinkiin vuonna 2002.


title: Eeva Therman-Patau

text: Hänet on haudattu Kulosaaren hautausmaalle.


title: Idänsilkkikerttunen

text: Idänsilkkikerttunen ("Horornis diphone") on silkkikerttusten heimoon kuuluva varpuslintu.


title: Idänsilkkikerttunen

text: Idänsilkkikerttusta tavataan Kiinassa, Taiwanissa, Etelä- ja Pohjois-Koreassa, Japanissa ja Venäjä kaakkoisosissa. Lisäksi sitä on istutettu Havaijiin. Lajin on luokiteltu elinvoimaiseksi.


title: Keltasilkkikerttunen

text: Keltasilkkikerttunen ("Horornis flavolivaceus") on silkkikerttusten heimoon kuuluva varpuslintu.


title: Keltasilkkikerttunen

text: Keltasilkkikerttusta tavataan Bhutanissa, Kiinassa, Intiassa, Laosissa, Myanmarissa, Nepalissa, Thaimaassa ja Vietnamissa. Lajin on raportoitu olevan paikallisesti yleinen ja se on luokiteltu elinvoimaiseksi.


title: Luzoninsilkkikerttunen

text: Luzoninsilkkikerttunen ("Horornis seebohmi") on silkkikerttusten heimoon kuuluva varpuslintu.


title: Luzoninsilkkikerttunen

text: Luzoninsilkkikerttusta esiintyy Filippiineillä. Lajia on kuvattu yleiseksi, ja vaikka sitä tavataankin vain pienellä alueella, on se luokiteltu elinvoimaiseksi.


title: Näsikallion suihkukaivo

text: Näsikallion suihkukaivo on vuonna 1913 valmistunut suihkulähde, joka sijaitsee Tampereella Hämeenpuiston pohjoispäässä. Arkkitehti Birger Federleyn jugendhenkiseen graniittisommitelmaan liittyy kolme Emil Wikströmin tekemää erillistä pronssiveistosta. Kauppaneuvos Nikolai Tirkkosen lahjoituksen turvin rakennettu suihkukaivo tunnetaan myös "Tirkkosen suihkukaivona".


title: Näsikallion suihkukaivo

text: Suihkukaivon patsaiden aiheet perustuvat vanhaan kansankulttuuriin. Ylin pronssiveistos esittää Kalevalasta tuttua Pohjanneitoa, joka istuu sateenkaarella ja kehrää värttinällä kultalankaa. Alempana ovat isää ja poikaa sekä äitiä ja tytärtä kuvaavat allegoriset veistosryhmät. Niistä toinen symboloi tehdasteollisuutta, toinen kotiteollisuutta. Veistosten tyyli mukailee ranskalaista realismia.


title: Näsikallion suihkukaivo

text: Patsaiden valmistamisessa Wikströmiä auttoi hänen oppilaansa, kuvanveistäjä Väinö Richard Rautalin.


title: Näsikallion suihkukaivo

text: Kauppias Nikolai Tirkkonen lahjoitti Tampereen kaupungille varat suihkukaivoon vuonna 1909, kun hänen omistamansa J. Tirkkosen tavaratalo täytti 40 vuotta. Kuvanveistäjä Wikström ehdotti, että suihkukaivo sijoitettaisiin Mustanlahden kallion etelärinteelle. Kaupunki suostui tähän ja maksoi itse allasrakennelman perustamistyöt. Valmis suihkukaivo paljastettiin heinäkuussa 1913. Aikalaistulkinnoissa korostui näkemys, että teoksen vesiputoukset ja altaat kuvasivat Tammerkosken kuohuja.


title: Näsikallion suihkukaivo

text: Keväällä 1918 suihkukaivon ympäristössä käytiin sisällissodan taisteluita, joiden seurauksena patsaissa on luodinreikiä.


title: Näsikallion suihkukaivo

text: Aikojen saatossa suihkukaivoveistoksesta katosivat Pohjanneidon pitelemä kultalanka sekä äidin ja tyttären neulepuikot. Molemmat yksityiskohdat palasivat paikoilleen vuonna 2006, kun teosta entisöitiin taidekonservaattorin avulla.


title: Viktorianvihreä

text: Viktorianvihreä eli permanenttivihreä on sinkkikeltaisen ja smaragdinvihreän seos. Se sisältää luonnon raskassälpää, ja sitä on käytetty värijauheena öljy- ja liimamaaleissa.


title: Itä–Länsi-ottelu 1945

text: Vuoden 1945 Pesäpallon Itä–Länsi-ottelu pelattiin Haminassa 7. lokakuuta. Tämä oli kaikkiaan yhdestoista Itä-Länsi-ottelu. Katsojamääräksi ilmoitettiin 2000.Itä aloitti sisällä.


title: Napasiiseli

text: Napasiiseli eli parrynsiiseli ("Spermophilus parryii") on oravien heimoon kuuluva jyrsijälaji.


title: Napasiiseli

text: Napasiiseliä tavataan Venäjän itäosissa, Alaskassa ja Kanadan pohjoisosissa. Laji on paikoin runsas ja se on luokiteltu elinvoimaiseksi.


title: Napasiiseli

text: Napasiiseli on kaikkiruokainen. Keväisin se syö pääasiassa eläinperäistä ravintoa. Myöhemmin se syö marjoja, sieniä, jäkäliä, sammalia ja muita kasveja. Napasiiseli nukkuu talviunta lokakuulta maaliskuuhun asti.


title: Franco (täsmennyssivu)

text: Franco voi tarkoittaa ainakin seuraavia:


title: Ås

text: Ås voi tarkoittaa seuraavia asioita:Taajama tai pientaajama


title: Ås

text: Kylä


title: Mustat lesket

text: Mustat lesket on suomalainen draamasarja, jonka ovat luoneet Roope Lehtinen ja Mikko Pöllä. Nelonen esitti sarjan ensimmäisen tuotantokauden keväällä 2014. Sarjaa tuottaa Moskito Television.


title: Mustat lesket

text: Sarja kertoo kolmesta ystävyksestä, Johannasta (es. Wanda Dubiel), Kirsistä (es. Malla Malmivaara) ja Veerasta (es. Pihla Viitala), jotka ovat onnettomia avioliitoissaan ja päättävät murhata hämäriä liiketoimia harjoittavat miehensä.


title: Mustat lesket

text: "Mustien leskien" ensimmäinen kausi kuvattiin kesällä 2013. Suomen elokuvasäätiö myönsi sille 40 000 euroa kehittämistukea. Sarjan ennakkomainonnassa käytettiin Jenni Vartiaisen kappaletta ”Suru on kunniavieras” ja otteita sen musiikkivideosta. Toisen kauden mainonnassa käytettiin puolestaan Vartiaisen ”Susta enkelit pitävät huolta” -kappaleesta tehtyä uutta 2.0-versiota. Ensimmäinen kausi esitettiin maalis–toukokuussa 2014. DVD:llä ensimmäinen kausi julkaistiin 4. joulukuuta 2015.


title: Mustat lesket

text: 5. kesäkuuta 2014 Nelonen vahvisti, että sarja saa toisen tuotantokauden. Uuden kauden kuvaukset aloitettiin toukokuussa 2015. Toinen kausi esitettiin Nelosella 14. maaliskuuta 2016 alkaen.


title: Mustat lesket

text: "Mustat lesket" palkittiin kolmesti Kultaisilla Venloilla 16. tammikuuta 2015 järjestetyssä gaalassa. "Mustat lesket" palkittiin vuoden 2014 parhaana draamaohjelmana, käsikirjoittaja Laura Suhonen palkittiin vuoden parhaana käsikirjoittajana sekä ohjaajat Veikko Aaltonen ja Marja Pyykkö vuoden parhaina ohjaajina.


title: Mustat lesket

text: Yhdysvaltalainen televisioyhtiö CBS kehittelee "Mustista leskistä" omaa versiotaan. Alkuvuodesta 2015 kuvattujen pilottijaksojen jälkeen tuotannosta tehdään lopullinen päätös. Sarjan oikeudet ovat Yhdysvaltojen lisäksi myyty myös Ranskaan, Espanjaan, HBO Europelle, Skandinaviaan, Lähi-itään sekä Meksikoon.


title: Mustat lesket

text: Viasatin omistamat Viaplay ja TV3 ovat tuottaneet sarjasta oman version. Black Widows -nimisen sarjan kuvaukset aloitettiin kesällä 2015. Versio tulee nähtäville Suomessa, Ruotsissa, Norjassa ja Tanskassa vuoden 2016 aikana. Yhtenä näyttelijänä tullaan näkemään Peter Stormare.


title: Mustat lesket

text: Sarjaa esitettiin myös Kreikan televisiossa käännösnimellä "Μαύρες Χήρες" (Mavres Khires).


title: Lauri Viljanen (kauppaneuvos)

text: Lauri Viljanen (15. joulukuuta 1888 Tampere – 12. maaliskuuta 1978 Helsinki) oli suomalainen kultaseppä, yritysjohtaja ja järjestöjohtaja. Hän sai kauppaneuvoksen arvon 1947. Hän oli K. Kallio Kulta ja Kello Oy:n toimitusjohtaja 1912–1952, Suomen Kultasepät Oy:n hallituksen puheenjohtaja vuodesta 1938, samoin Suomen Kellosepät Oy:n hallituksen puheenjohtaja vuodesta 1938, Suomen Kultaseppien liiton puheenjohtaja 1947–1957 ja Käsi- ja Pienteollisuuden Keskusliiton puheenjohtaja 1950–1962.


title: Westmorland

text: Westmorland on yksi 39:stä Englannin historiallisesta kreivikunnasta ajalla 1889–1974, minkä jälkeen siitä tuli osa Cumbriaa. Alue sijaitsee Luoteis-Englannissa Applebyn ja Kendalin kaupunkien ympäristössä ja on väestöltään hyvin harvaan asuttua sekä konservatiivista.


title: Westmorland

text: Westmorland ei jakautunut kihlakuntiin vaan kahteen "barony"-nimiseen hallintoyksikköön (Westmorland/Appleby ja Kendal), ja nämä puolestaan kahteen "ward"iin.


title: Someron keskustaajama

text: Someron keskustaajama on Someron kaupungin ainoa taajama. Vuoden 2011 taajamarajauksen mukaan taajamassa on 5 074 asukasta ja sen pinta-ala on 11,32 neliökilometriä, joten taajaman väestötiheys on 425,1 asukasta neliökilometriä kohti. Keskustaajama sijaitsee kokonaisuudessaan Someron kaupungin alueella. Taajaman ulkopuolella asui vuoden 2011 lopussa 4 117 henkilöä ja 77 asukkaan asuinpaikka oli tuntematon, joten keskustaajamassa asui 54,7 prosenttia niistä Someron asukkaista, joiden asuinpaikka on tiedossa.


title: Someron keskustaajama

text: Someron keskustaajamassa risteävät kantatie 52, seututiet 280 ja 282 sekä yhdystiet 2802 ja 2810. Näistä yhdystiet 2802 ja 2810 ovat osa historiallista Hämeen Härkätietä ja muodostivat ennen nykyisen valtatien rakentamista osan valtatiestä 10 kantatien 52 ja seututien 280 muodostaessa vastaavasti osan valtatiestä 2 teiden risteyksen sijaitessa Someron Ruunalassa. Keskustan pääkatuna on "Joensuuntie" ja läpiajoväylänä toimii "Helsingintie". Keskustaajaman lähistöllä sijaitsevia järviä ovat Hirsjärvi ja Kirkkojärvi.


title: Someron keskustaajama

text: Taajaman asuinalueita ovat muiden muassa


title: Someron keskustaajama

text: Someron keskustaajama alkoi muodostua jo 1800-luvulla Someron Joensuun kylän ympärille, mistä se laajeni 1900-luvun aikana viereisten Ruunalan, Pappilan, Jaatilan, Lammin, Harjun ja Härkälän kylien alueille. 2000-luvulla keskustaajamaan luetaan myös aiemmin omaksi taajamakseen määritelty Kultela.


title: Someron keskustaajama

text: Vuonna 2011 Paikallislehti Somero julkaisi maarekisterikylien väkiluvut vuoden 2010 lopun tilanteen mukaan. Seuraavassa on lueteltu ne kylät, joiden alueelle Someron keskustaajama likimain ulottuu.


title: Someron keskustaajama

text: Taajaman lähialueen kulmakuntia taajaman ulkopuolella ovat muiden muassa Pikku-Joensuu Joensuun kylässä ja Pälikönkulma Härkälän, Harjun, Ihamäen ja Terttilän kylissä.


title: Someron keskustaajama

text: Liikenteellisesti edullisen sijaintinsa takia Someron keskustaajaman ytimenä vielä nykyäänkin oleva Joensuun kylä alkoi muodostua ympäristönsä kaupalliseksi keskukseksi jo 1800-luvun alkupuoliskolla, jolloin kylään alkoi sijoittua ensin käsityöläisiä ja sitten säätyläisiä ja 1800-luvun puolivälistä alkaen myös teollisuutta, kuten villakehräämö, nahkurinverstas, viinapolttimo ja höyrysaha. Jo 1800-liuvulla Joensuussa oli myös lennätin ja kolme maakauppaa. 1900-luvulla asutuksen ja elinkeinotoiminnan keskittyminen Joensuuhun ja nyt myös jo sen lähikyliin jatkui ja perustettiin muun muassa Someron ensimmäinen kansakoulu, joka sijoittui Kirkonmäelle läheiseen Harjun kylään, ja myöhemmin säästöpankki, osuuskauppoja, meijeri, puhelinkeskus ja seurataloja. 1900-luvun aikana taajama laajeni edelleen Joensuun kylästä viereisiin Lammin, Harjun, Jaatilan, Härkälän, Ruunalan ja Pappilan kyliin. Taajaman pääväylänä oli jo 1920-luvulla Joensuuntie, jonka varressa vanhin liikekeskus sijoittui tien eteläpäähän Lammin sillan luo ja uudempi tien pohjoispäähään Ruunalan risteykseen; lopulta nämä kaksi liikekeskustaa kasvoivat yhteen.


title: Someron keskustaajama

text: 1950-luvulla Someron keskustaajaman vaikutusaluetta tutkinut Someron yhteiskoulun rehtori Pertti Viitanen totesi Someron keskustaajaman vaikutusalueen tuolloin ulottuneen lännessä Hämeen härkätien suunnassa paitsi naapurikuntaan Koskelle myös vielä jonkin matkaa Marttilan puolelle. Ypäjästä kuuluivat Someron vaikutuspiiriin alueet Forssan ja Loimaan välisestä maantiestä etelään olevat alueet, mutta Jokioisista vain kapea kaista kuntien rajalla Luodesuon kulmakunnalla. Tammelasta asiointia Someron suuntaan oli lähinnä Someroon lounaassa rajoittuvista Torron ja Letkun kylistä, jotka kuitenkin pääasiallisesti suuntautuivat liikenteellisesti Forssaan. Sen sijaan Someron läntinen naapurikunta Somerniemi kuului Someron vaikutusalueeseen kokonaisuudessaan, ja varsinkin Somero-lehti levisi myös Somerniemen itäisen naapurikunnan Pusulan puolelle aina Portaan ja Pusulan väliselle maantielle saakka, samoin kuin Someron vaikutuspiiriin kului Nummen kunnan pohjoisin, Somerniemeen kaakossa rajoittuva osa. Etelässä Someron vaikutusalue kattoi suurimman osan Kiikalaa Kiikalan kirkonkylän eteläpuolelle asti, Perttelin Haalin, ja vielä myös suurimman osan Kuusjoen kuntaa.


title: Someron keskustaajama

text: Vuoden 1960 väestönlaskennassa taajaman nimeksi ilmoitettiin kunnan nimen "Somero" alapuolella pelkästään "Kirkonkylä". Tuolloin taajamassa oli 2 720 asukasta pinta-alan ollessa 7,1 km². Lisäksi Somerolla sijaitsi Kultelan taajama, jossa oli 254 asukasta ja jonka pinta-ala oli 2,2 km². Someroon liitetyllä Somerniemellä ei ollut lainkaan taajamia. Vuoden 1970 väestönlaskennassa käytettiin nimeä "Kirkonkylä (Somero)" ja Kultelan nimi pysyi ennallaan. Kirkonkylän taajamassa oli vuoden 1970 väestönlaskennan mukaan 3 213 asukasta ja Kultelassa 225 asukasta. Kummankin taajaman pinta-ala oli täsmälleen sama kuin 10 vuotta aikaisemmin.


title: Someron keskustaajama

text: Vuoden 1990 väestönlaskennassa oli edelleen käytössä nimi "Kirkonkylä (Somero)". Tällöin taajaman väkiluku oli noussut 5 193 asukkaaseen ja taajaman pinta-ala oli jo 12,7 km². Kultelaa ei mainita vuoden 1990 luettelossa enää omana taajamanaan. Vuoden 1995 väestönlaskennassa, kun Somero oli muuttunut kunnasta kaupungiksi, taajamasta käytettiin nimeä "Someron keskustaajama". Tuolloin taajaman väkiluku oli 5 275 henkeä ja pinta-ala 13,1 km².


title: Someron keskustaajama

text: Paikallisena nimityksenä Someron keskustaajamalle on sen suurimman kylään mukaan "Joensuu". Koska Someron kirkko ei sijaitse Someron keskustaajaman jo 1800-luvulla muodostaneessa Joensuun kylässä vaan nykyisen, pääasiassa vasta 1900-luvun aikana Joensuun naapurikyliin laajentuneen keskustaajaman reunalla Kirkonmäellä, nimitystä "Someron kirkonkylä" ei ole paikallisesti koskaan käytetty.


title: Someron keskustaajama

text: Vuonna 2005 taajamassa oli 5 278 asukasta.


title: 274301 Wikipedia

text: 274301 Wikipedia (aiempi nimitys 2008 QH) on päävyöhykkeen asteroidi, joka löydettiin 25. elokuuta 2008 Andrushivkan observatoriossa, Ukrainassa. Asteroidi on nimetty Internetissä julkaistavan Wikipedia-tietosanakirjan mukaan.


title: Xbox One

text: Xbox One on Microsoftin kahdeksannen sukupolven pelikonsoli ja Xbox 360:n seuraaja. Se julkistettiin Xbox Reveal -tapahtumassa 21. toukokuuta 2013. Konsolin kilpailijoita ovat PlayStation 4 ja Wii U. Konsolin työnimenä oli Xbox 720.


title: Xbox One

text: Konsolin myynti alkoi 13 maassa 22. marraskuuta 2013: Australiassa, Itävallassa, Brasiliassa, Kanadassa, Ranskassa, Saksassa, Irlannissa, Italiassa, Meksikossa, Uudessa-Seelannissa, Espanjassa, Britanniassa ja Yhdysvalloissa. Konsoli luvattiin alun perin kaikkiaan 21 maahan marraskuuksi 2013, mutta Suomessa ja seitsemässä muussa maassa konsoli julkaistiin vasta syksyn 2014 aikana. Tämä oli takaisku konsolille, sillä sen pahin kilpailija PlayStation 4 julkaistiin kaikkiaan 30 maassa marraskuussa 2013.


title: Xbox One

text: Microsoft ei julkaise konsoleiden myyntimääriä enää vuodesta 2015 eteenpäin. Xbox Onea on myyty arviolta 22 miljoonaa kappaletta kesään 2016 mennessä.


title: Xbox One

text: Xbox One S julkistettiin ensimmäisen kerran Microsoftin lehdistötilaisuudessa E3-messuilla kesäkuussa 2016. Konsoli on normaalia konsolia 40 % pienempi. Konsolissa on Ultra HD Blu-ray -tuki.


title: Xbox One

text: Konsoli julkaistiin syksyllä 2016.


title: Xbox One

text: Microsoft julkisti vuoden 2017 E3-messuilla "Project Scorpio" -nimellä tunnetun uuden päivityskonsolin nimeksi Xbox One X. Siihen on päivitetty grafiikkasuoritin, 12 Gt GDDR5-muistia, sekä 326 Gt/s:n muistikaista. Ilmoituksen mukaan konsoli kykenee 6 teraflopsin laskentakykyyn. Siinä on 4K Blu-ray -soitin.


title: Xbox One

text: Xbox One julkistettiin 21. toukokuuta 2013. Konsolista ja sen peleistä julkaistiin lisää tietoa E3-messuilla, jotka olivat 10. kesäkuuta 2013.


title: Xbox One

text: Ohjaimessa on aiempaan Xbox 360 -konsoliin verrattuna tarkemmin muotoiltu xbox-nappi. Liipaisimissa on erilliset tärinämoottorit.


title: Xbox One

text: Uusi Kinect-sensori toimitetaan Xbox Onen mukana. Sensorissa on 1080p-kamera, jota käytetään liiketunnistimena ja muun muassa Skype-videopuheluissa. Konsolin ääniohjausta käytetään Kinectin avulla.


title: Xbox One

text:
Xbox One sisältää englanninkielisen ääniohjaustoiminnon.
Xbox One tukee 3D-tekniikkaa sekä 4K-resoluutiota.Xbox One ei ole yhteensopiva Xbox 360 -pelien kanssa, koska konsolit käyttävät erilaista suoritinarkkitehtuuria. Xbox 360 käyttää PowerPC-arkkitehtuuria ja Xbox One käyttää AMD:n valmistamaa x86-pohjaista piiriä. Vuoden 2015 E3-messuilla Microsoft ilmoitti, että Xbox One tulee olemaan taaksepäin yhteensopiva tiettyjen Xbox 360 -pelien kanssa. Xbox Preview -ohjelmaan kuuluneet saavat kokeilla ominaisuutta muita aiemmin.


title: Xbox One

text: Konsoli lukee levyn tunnistaen pelin ja lataa remasteroidun version kauppapaikasta. Jos kyseessä on digitaalinen tallennus, konsoli vain ilmoittaa käyttäjälle, että pelit ovat valmiina lataukseen kauppapaikasta. Pelit näkyvät valmiina lataukseen -valikossa.


title: Xbox One

text: Taaksepäinyhteensopivuus on ollut kehityksen alla vuodesta 2007 lähtien ennen konsolin julkaisua.


title: Xbox One

text: Xbox Onen Kinect-sensori ja -mikrofoni, joiden on oltava päällä laitetta käytettäessä, ovat aiheuttaneet huolta käyttäjien yksityisyydensuojasta. Niillä olisi mahdollista tarkkailla käyttäjien liikettä, puhetta ja jopa sydämen sykenopeutta kaiken aikaa esimerkiksi mainostamistarkoituksissa. Myös hakkeri voisi vakoilla laitteen käyttäjiä niiden avulla.


title: Xbox One

text: Microsoft on kuitenkin vahvistanut, että he kunnioittavat ihmisten yksityisyyttä, eivätkä he täten tule tarkkailemaan ihmisiä Kinect-sensorin välityksellä. Microsoft huomauttaa, että käyttäjä voi milloin tahansa sulkea Kinectin tai panna sen tauolle, jolloin se ei nauhoita käyttäjää. Myös mahdollinen tallennettu data tullaan poistamaan, mikäli käyttäjä ei erikseen sitä halua tallentaa konsolille.


title: Xbox One

text: Microsoft hylkäsi käyttöoikeuksien hallintaa koskevan suunnitelmansa, joka olisi vaatinut konsolilta päivittäistä yhteydenottoa palvelimille.


title: Tanja Vehniäinen

text: Tanja Vehniäinen (s. 28. tammikuuta 1976) on suomalainen pesäpalloilija. Hän on naisten Superpesiksen kaikkien aikojen lyöjätilaston ykkönen ohitettuaan toukokuussa 2013 edellisen tilastoykkösen Henna Salmelan. Vehniäisen kasvattajaseura on Siilinjärven Pesis, ja kaudella 2013 hän edustaa Lapuan Virkiää. Vuosina 2011 ja 2012 hän voitti Superpesiksen lyöjäkuningatar-tittelin. Hän on pelannut kuusi kertaa Itä–Länsi-ottelussa.


title: Quantum Break

text: Quantum Break on Remedy Entertainmentin kehittämä toimintapeli, jonka Microsoft Studios julkaisi Xbox Onelle ja Microsoft Windowsille huhtikuussa 2016. Peli on Suomen videopelialan historian kallein tuotanto. "Quantum Break" sisältää peliosion kanssa vuorovaikutteisen televisiosarjan, joka on kuvattu Hollywoodissa. Televisiosarjan näyttelijät ovat myös antaneet kasvonsa pelihahmoille.


title: Quantum Break

text: Peli sijoittuu kuvitteelliseen Riverportin yliopistoon Yhdysvaltain itärannikolle, ja tarina käsittelee epäonnistunutta aikamatkustuskoetta. Shawn Ashmoren näyttelemä päähahmo Jack Joyce voi manipuloida aikaa erikoisvoimillaan. Vastassaan hänellä on Aidan Gillenin näyttelemän Paul Serenen johtama Monarch Solutions -suuryritys.


title: Quantum Break

text: "Quantum Break" on tarinallinen, kolmannen persoonan näkökulmasta kuvattu ammuntapeli.


title: Quantum Break

text: Peli sisältää televisiosarjan jaksoja, joiden sisältöön pelaaja voi vaikuttaa pelissä tekemillä päätöksillään. Jokaisen pelijakson päätteeksi tulee kohtaus, jossa pelaaja joutuu pelaamaan päävastuksella Paul Serenella. Serenen pitää tehdä valinta, joka tulee vaikuttamaan sitä seuraavan televisiosarjan jakson sisältöön. Peliä varten onkin jouduttu kuvaamaan vaihtoehtoisia kohtauksia.


title: Quantum Break

text: "Quantum Break" julkistettiin Microsoftin Xbox One -pelikonsolin julkistamistilaisuudessa 21. toukokuuta 2013. Pelin luovan johtajan Sami Järven mukaan pelistä on ollut tarkoitus tehdä Remedyn versio ”Hollywoodin kesäblockbuster-action-scifi-pläjäyksestä”. Remedy on kehittänyt "Quantum Breakin" yksinoikeudella Microsoftille, joka myös omistaa pelin tuotemerkin.


title: Quantum Break

text: Pelin hahmot on mallinnettu tarkasti oikeiden näyttelijöiden pohjalta. Näyttelijät lennätettiin Suomeen kasvojenkaappausta varten ja muun muassa heidän hampaistaan otettiin kipsivalokset. Televisiosarjan jaksot esi- ja jälkituotettiin Espoossa ja kuvattiin Hollywoodissa. Aikamatkustusteeman toteuttamisessa tiimi konsultoi kosmologi Syksy Räsästä. Aikamatkustustarinan toteuttamisessa oli haasteita, sillä tarinasta löytyi usein aukkoja, joita piti korjata.


title: Quantum Break

text: "Quantum Break" piti alun perin julkaista jo vuonna 2014, mutta sitä siirrettiin seuraavaan vuoteen. Vuonna 2015 Microsoft ilmoitti julkaisevansa pelin vasta vuonna 2016, jottei se kilpailisi muiden Xbox Onen yksinoikeuspelien kanssa.


title: Quantum Break

text: Peli sai kriitikoilta pääosin myönteisen vastaanoton. Metacritic-sivusto on laskenut valikoiduista 78 arvostelusta painotetun keskiarvon 78/100.


title: Quantum Break

text: "Pelaaja"-lehden arvostelussa Paavo Niskala kuvaili "Quantum Breakin" pelimaailmaa ensiluokkaisesti ja huolellisesti toteutetuksi, mutta piti pelin rytmitystä haastavana ja alkuasetelmaa koomisena. Taistelujärjestelmää hän moitti omaperäisyyden puutteesta, mutta kehui sen näyttävyyttä ja fiksua suunnittelua. Toisen mielipiteen antanut Markus Heino kehui näyttelijöiden suorituksia ja liikkeenmallinnusta. Hän piti pelimaailmaa hyvin rakennettuna ja pelihahmojen vuorovaikutusta onnistuneena.


title: Quantum Break

text: Peli on voittanut Finnish Game Awards -palkinnon kategoriassa "Vuoden 2016 tietokone- ja konsolipeli".


title: My Old Lady

text: My Old Lady (televisioesityksessä käytetty nimeä Vanha rouva Pariisissa; ) on vuonna 2014 ensi-iltansa saanut Israel Horovitzin ohjaama ja käsikirjoittama brittiläis-ranskalais-yhdysvaltalainen draamakomediaelokuva, jonka pääosissa ovat Maggie Smith, Kevin Kline ja Kristin Scott Thomas. "My Old Lady" on ohjaaja Horovitzin ensimmäinen ohjaustyö. Ohjaaja Horovitz laati elokuvan käsikirjoituksen oman näytelmänsä pohjalta. Elokuva sai ensi-iltansa Toronton elokuvajuhlilla syyskuussa 2014.


title: My Old Lady

text:
Varaton newyorkilaismies Mathias ”Jim” Gold (Kevin Kline) perii pariisilaisasunnon isältään, jota hän ei koskaan tuntenut. Perintöasunnossa Jimiä odottaa kuitenkin yllätys – asuntoa asuttaa iäkäs ja sivistynyt Mathilde Girard (Maggie Smith) ja hänen suojelevainen tyttärensä Chloé (Kristin Scott Thomas). Ranskalaisen lakipykälän vuoksi kiinteistöä ei voi siirtää perijälle ennen asukkaan, eli Mathilden, kuolemaa. Kaikesta huolimatta Jim päättää yrittää myydä asunnon, mutta vähitellen alkaa selvitä, että hänen isällään ja Mathildella on ollut pitkän aikaa yhteinen salaisuus kannettavanaan.
Jane Birkin oli alun perin kiinnitetty Chloé Girardin rooliin, mutta jättäytyi projektista aikatauluongelmien takia. Kristin Scott Thomas korvasi hänet. "My Old Ladyn" kuvaukset alkoivat Pariisissa 9. syyskuuta vuonna 2013.


title: My Old Lady

text: "My Old Lady" sai ensi-iltansa Kanadan Toronton elokuvajuhlilla syyskuussa 2014. Yhdysvalloissa elokuva sai ensi-iltansa 10. syyskuuta 2014. Avausviikonloppunaan Yhdysvalloissa elokuvaa esitettiin ainoastaan 11 elokuvateatterissa, ja laajimmillaan elokuvaa esitettiin 273 elokuvateatterissa. Isossa-Britanniassa elokuva kiersi Lontoon, Bathin ja Leedsin elokuvajuhlat loka-marraskuussa 2014 ennen kuin pääsi teatterilevitykseen 21. marraskuuta 2014. "My Old Ladyn" ensi-ilta oli ollut Isossa-Brianniassa Lontoon elokuvajuhlilla 13. lokakuuta 2014. "My Old Lady" on tuottanut Yhdysvalloissa 4 013 786 dollaria ja yhteensä 8 283 951 dollaria. Cohen Media Group oli elokuvan levittäjänä Yhdysvalloissa ja Curzon Film World Isossa-Britanniassa.


title: My Old Lady

text: "My Old Lady" on saanut kohtalaisen hyvän vastaanoton elokuvakriitikoilta. Rotten Tomatoes -sivuston mukaan 76 arvostelun perusteella laskettuna kriitikoiden arvosteluista 59 prosenttia oli positiivisia. Metacriticin mukaan 19 arvostelun perusteella elokuva on saanut 52 pistettä sadasta mahdollisesta.


title: My Old Lady

text: Universal Studios julkaisi "My Old Ladyn" DVD:nä ja Blu-ray:na 27. tammikuuta 2015. Suomessa elokuva julkaistiin DVD:nä 27. helmikuuta 2015.


title: Henrik Virkkunen

text: Johan Henrik Virkkunen (vuoteen 1938 Snellman; 30. kesäkuuta 1917 Miehikkälä – 7. maaliskuuta 1963 Helsinki) oli suomalainen liiketaloustieteilijä. Hän oli Kauppakorkeakoulun liikelaskentaopin professori 1955–1963 ja rehtori 1961–1963.


title: Henna Salmela

text: Henna Salmela (s. 1972) on suomalainen, vuonna 2005 pelaajauransa lopettanut pesäpalloilija. Hän löi Superpesis-urallaan 38 + 758 = 796 juoksua ja oli kaikkien aikojen lyöjätilaston ykkönen, kunnes toukokuussa 2013 Tanja Vehniäinen ohitti hänet. Vuosina 1999, 2001 ja 2002 Salmela voitti Superpesiksen lyöjäkuningatar-tittelin. Vuoden lukkariksi hänet valittiin vuosina 1993, 1994 ja 1995. Hänet palkittiin vuoden naispesäpalloilijana 1995. Salmela edusti pääsarjaurallaan Oulun Lippoa vuosina 1991–1999, Pattijoen Urheilijoita vuosina 2000–2002 ja Tyrnävän Tempausta vuosina 2003–2005. Hän on pelannut 12 kertaa Itä–Länsi-ottelussa.


title: Henna Salmela

text: Henna Salmelan serkku Kaisa Salmela on myös Itä–Länsi-tason pesäpalloilija.


title: Forza Motorsport 5

text: Forza Motorsport 5 on Turn 10 Studiosin kehittämä ja Microsoft Game Studiosin julkaisema ajopeli. Peli julkaistiin Xbox Onelle vuonna 2013. "Forza Motorsport 5" oli Microsoftin Xbox One -konsolille ensimmäisenä julkistettu peli konsolin julkistamistilaisuudessa 21. toukokuuta 2013. Pelistä kerrottiin lisää vuoden 2013 E3-messuilla.


title: Forza Motorsport 5

text: Lista pelissä olevista kilparadoista:


title: Hovimestari (arvo)

text: Hovimestari () oli keskiaikaisissa saksalaisten ruhtinaitten hoveissa palvellut virkamies, joka hoiti hovin taloutta.


title: W. Browning

text: W. Browning oli brittiläinen kriketinpelaaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä lajissa hopeaa saaneeseen Union des Sociétés Français de Sports Athletiques -joukkueeseen.


title: Andrius Pojavis

text: Andrius Pojavis (s. 25. marraskuuta 1983, Jurbakas, Liettua) on liettualainen laulaja-lauluntekijä.


title: Andrius Pojavis

text: Pojavis edusti Liettuaa vuoden 2013 Eurovision laulukilpailussa kappaleellaan ""Something"". Hän selviytyi ensimmäisestä semifinaalista loppukilpailuun, jossa sijoittui lopulta 22. sijalle.


title: Frederick Freake

text: Frederick Charles Maitland Freake (7. maaliskuuta 1876 Botley, Hampshire – 12. joulukuuta 1950 Moreton-in-Marsh, Gloucestershire) oli brittiläinen poolonpelaaja ja kaksinkertainen olympiamitalisti. Hän kuului lajissa hopeaa saaneeseen joukkueeseen sekä vuoden 1900 kesäolympialaisissa Pariisissa että Lontoon kesäolympialaisissa 1908.


title: Albert Amrhein

text: Franz Albert Amrhein (29. joulukuuta 1870 Frankfurt am Main – ?) oli saksalainen rugbynpelaaja ja olympiamitalisti. Hän kilpaili vuoden 1900 kesäolympialaisissa Pariisissa ja toimi siellä hopeaa saaneen SC Frankfurt 1880 -joukkueen kapteenina. Vuonna 1906 Amrheinista tehtiin SC Frankfurt 1880:n kunniajäsen.


title: Jacob Herrmann

text: Jacob Hermann oli saksalainen rugbynpelaaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä lajissa hopeaa saaneeseen SC 1880 Frankfurt -joukkueeseen.


title: Frederick Semple

text: Frederick Humphrey ("Fred") Semple (24. joulukuuta 1872 Saint Louis, Missouri – 21. joulukuuta 1927 Saint Louis, Missouri) oli yhdysvaltalainen golfaaja, tennispelaaja ja olympiamitalisti. Hän sai golfissa joukkuekilpailussa hopeaa vuoden 1904 kesäolympialaisissa Saint Louisissa. Hän osallistui samoissa kisoissa myös golfin yksilökilpailuun ja tenniksen kaksin- ja nelinpeliin.


title: Frederick Semple

text: Semple työskenteli pörssimeklarina Saint Louisissa.


title: Edvard Wennerholm

text: Oskar Edvard Wennerholm (22. tammikuuta 1890 Tukholma – 13. maaliskuuta 1943 Tukholma) oli ruotsalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa ruotsalaissysteemin joukkuekilpailussa.


title: Uskontotieteen oppihistoria Suomessa

text: Suomalainen uskontotiede tieteenalana on kehittynyt ja vakiinnuttanut muotonsa useiden tieteellisten ja kulttuuristen virtausten myötä. Uskontotieteessä on yhdistynyt sen muotoutumisen varrella niin primitiivisiä yhteisöjä tutkiva sosiologia, antropologia, psykologia kuin myös kansalliset tieteet kuten fennistiikka eli suomen kielen tutkimus, kansanperinteen tutkimus eli folkloristiikka sekä kansatiede eli etnologia. Koska ensimmäinen varsinainen uskontotieteen professuuri on perustettu vasta vuonna 1960, monet sitä varhaisemmat uskonnontutkijat tunnetaan jonkin toisen oppialan edustajina.


title: Uskontotieteen oppihistoria Suomessa

text: Uskontotieteilijä Uno Harva on nimennyt Mikael Agricolan suomalaisen uskonnonhistorian isäksi. Agricola julkaisi Psalmien suomennoksen esipuheessa vuonna 1551 kuuluisan luettelonsa hämäläisten ja karjalaisten palvomista ”epäjumalista”. Agricola halusi kitkeä maan povessa itäneet ja katolilaisuuden katveessa kasvaneet pakanalliset käsitykset ja rituaalikäytänteet. Psalttarin esipuhe oli ensimmäinen historiallinen dokumentti myöhäiskeskiajan kansanomaisesta suullisesta kansanperinteestä ja siinä vallinneesta uskontoelämästä. Jumalluettelo on paitsi keskiajan eurooppalaisen kirjallisuuden ilmaisu myös Agricolan runollisuutta osoittava luomus. Harvan todisteiden valossa Agricola laati jumalluettelon ensimmäistä käskyä kommentoivaksi katekismustekstiksi Lutherin periaatteita noudattaen.


title: Uskontotieteen oppihistoria Suomessa

text: Turun akatemian perustamisesta lähtien suomen kielen ja kansanperinteen tutkijat ovat selvittäneet Agricolan luetteloon kätkeytyvää mytologiaa. Akateeminen mytologiantutkimus käynnistyi Henrik Gabriel Porthanin (1739–1804) johdolla. Agricolan kirjoittama esipuhe tarjosi ensimmäisen arvokkaan aineiston, jonka myöhemmin ottivat tutkittavakseen niin Suomalaisen Kirjallisuuden Seura, vertaileva kansanrunoudentutkimus kuin uskontotiedekin.


title: Uskontotieteen oppihistoria Suomessa

text: Varsinainen etnomytologinen kiinnostus heräsi 1760-luvulla, kun valistusajan yhteiskunnalliset ja tieteelliset ajatukset rantautuivat Suomeen. Henrik Gabriel Porthanista tuli humanistisen tutkimuksen tienraivaaja, vaikkakin esimerkiksi loitsuja Porthan tarkasteli ”harhateille eksyneen mielikuvituksen, typerän taikauskon ja noituuden tuotteina”. Porthanin aikalaista Christfried Gananderia (1741–1790) voidaan pitää hyvällä syyllä vertailevan tutkimuksen metodisena uranuurtajana. Mythologia Fennica (1789) on sanakirjamuotoon kirjoitettu esitys suomalaisesta ja saamelaisesta uskontoperinteestä. Aikansa tavan mukaisesti Ganander etsi suomalaisille jumalille ja haltioille läheisiä yhtymä- ja vertailukohtia Kreikan ja Rooman klassisista mytologioista sekä skandinaavisesta perinteestä.


title: Uskontotieteen oppihistoria Suomessa

text: Historianfilosofinen tiedonintressi syntyi romantikkona ja nationalistina pidetyn Johann Gottfried von Herderin ajatusten vastaanoton myötä. Katseet suunnattiin menneisyyteen sekä ihmisen sisimpään. Herder korosti, että ihmismieli havaitsee maailman intuitiivisesti, ja että historia on ihmismielen itseilmaisun tutkailua. Romantikkojen keskuudessa kansanperinne, erityisesti kansankertomukset, eivät olleet kiinnostavia tutkimuskohteina sinänsä, vaan niillä oli välinearvoa hahmotettaessa ja luotaessa kuvaa kansakunnan henkisestä olemuksesta, sellaisena kuin sen ajateltiin olleen turmeltumattomana alkuperäisessä muodossaan.


title: Uskontotieteen oppihistoria Suomessa

text: Romanttisen kansankiinnostuksen herääminen Suomessa sai aikaan joukon merkittäviä reaktioita. Elias Lönnrot, Suomalaisen Kirjallisuuden Seura, Kalevala, Runeberg ja Snellman muodostuivat kansallisiksi ikoneiksi sekä kansanelämän että kirjallisuuden tutkimuksen kivijaloiksi. Tieteellinen yhteisö sai toteutettavakseen tutkimusohjelman, jossa yhdistyivät Suomen historian, kielen, kirjallisuuden sekä kulttuurin tutkimus. Kansanperinteen ja mytologian tutkimus valjastettiin siis pitkälti oman kansallisidentiteetin rakentamiselle. Matthias Alexander Castrén oli se henkilö, joka loi akateemiset kehykset uskonnontutkimukselle.


title: Uskontotieteen oppihistoria Suomessa

text: Etnografisen tiedonintressin alullepanija oli M. A. Castrén (1813–1852). Castrénista alkaen kansanuskoa koskevaa tietoa ryhtyi tuottamaan tutkimusyhteisö, joka itse määritti tutkimuskysymyksensä sekä käyttämänsä metodit. Castrén oli kielitieteilijä, mutta hän artikuloi selvemmin kuin kukaan aiemmin kriteerit etnografiselle tutkimukselle. Castrén loi näin käsitteellisen rakenteen uskontoa ja mytologiaa koskevalle tiedonhankinnalle. Castrénille etnografia oli ennen kaikkea vertaileva tiede, joka käsittelee kansojen uskontoa, yhteiskuntaoloja, tapoja ja käytänteitä, elintapoja ja asumuksia. Uskonnontutkimuksen päätehtäväksi tuli Castrénin tutkimusohjelmassa edesauttaa osaltaan sukulaisuushypoteesin todentamista. Uskonnollisten käsitysten ja riittien tarkastelu rinnakkain kieliaineiston kanssa oli Castrénin mukaan ainoa keino osoittaa eri kansojen väliset historiallis-geneettiset yhteydet sekä paljastaa samaan kieliryhmään kuuluvia kansoja yhdistävät ja erottavat kulttuuripiirteet.


title: Uskontotieteen oppihistoria Suomessa

text: Castrénin metodologinen periaate oli, että päästäkseen perille esi-isien alkuperäisestä elämästä, jota runot hahmottavat, täytyy uskomuksia verrata sellaisinaan toisten sukukansojen uskomuksiin, jotka ovat säilyttäneet alkuperäisen luonteensa. Castrén lähti omakohtaiselle kenttätyömatkalle ja vuosina 1841–1844 hän matkasi Inariin ja sieltä Vienan lahdelle yhdessä Elias Lönnrotin kanssa. Castrén jatkoi yksin matkaansa Ob-joelle, Jamalin niemimaalle, ja vuosina 1845–1849 aina Baikal-järven itäpuolelle saakka. Suomalaisessa tieteellisessä käytänteessä tapahtui näin muutos, jossa kulttuuriantropologia ja suullisen kansanperinteen tutkimus syrjäyttivät mülleriläisen mytologiantutkimuksen.


title: Uskontotieteen oppihistoria Suomessa

text: Myös Julius ja Kaarle Krohnin maantieteellis-historialliseen metodiin perustuvassa teoksessa Suomen Suvun Pakanallinen Jumalanpalvelus (1894) keskeinen ajatus oli, että Suomen vanha uskonto on ymmärrettävissä itäisten sukukansojen ja saamelaisten keskuudessa yhä havainnoitavissa olevien käsitysten ja käytänteiden kautta. Kaarle Krohn irtaantui myöhemmin vertailevasta suomalais-ugrilaisesta tutkimusotteesta ja kohdisti huomionsa loitsuihin, joiden hän katsoi syntyneen Suomessa kristillisellä ajalla. Krohnin näkemys oli, että eeppisten runojen ja loitsujen avulla ei voida pureutua esihistoriallisen ajan uskonnonperinteisiin, sillä ne esittävät etupäässä pakanuuden ja katolilaisuuden yhdistymistä keskiaikaisissa kansankäsityksissä.


title: Uskontotieteen oppihistoria Suomessa

text: Edvard Westermarck (1862–1939) käynnisti Euroopan ulkopuolisten kulttuurien tutkimuksen, jonka ympärille kasvoi 1900-luvun kuluessa kansainväliseen tieteelliseen keskusteluun sitoutuva, kantaa ottava suomalainen uskontotiede. Westermarck kiinnitettiin Keisarillisen Aleksanterin-Yliopiston sosiologian dosentiksi vuonna 1890, minkä myötä brittiläinen antropologia ja uskontotiede lopulta vakiintuivat Suomeen. Sosiaaliantropologisen suunnan vaikutusvaltaa vahvisti Westermarckia varten perustettu käytännöllisen filosofian professuuri vuonna 1906. Westermarckin suuntautuneisuus antoi oppiaineelle vahvan uskontotieteellisen painotuksen. Ensimmäiset Westermarckin johdolla valmistuneet väitöskirjat olivat aiheeltaan uskontotieteellisiä kuten Rafael Karstenin (1879–1956) Etelä-Amerikan intiaanien palvonnan alkuperää käsittelevä The Origin of Worship (1905). Rafael Karsten nimitettiin käytännöllisen filosofian oppiaineessa vertailevan uskontotieteen dosentiksi vuonna 1907.


title: Uskontotieteen oppihistoria Suomessa

text: Westermarckin kansainvälinen maine perustui teeseihin, jotka hän esitti avioliitto-instituution historiaa koskevissa teoksissaan (The Origin of Human Marriage, 1889; The History of Human Marriage, 1891) sekä moraalisten ajatusten alkuperää ja kehitystä käsittelevissä tutkimuksissaan (The Origin and Development of the Moral Ideas, 1906–1908). Westermarckin kestävin ja kiistanalaisin saavutus on hänen kehittämänsä insestiteoria (Westermarck-ilmiö), joka liittyy geneettiseen mekanismiin, joka selittää ihmispopulaatioiden sisäsiittoisuuskieltoa universaalina ominaisuutena. Vastenmielisyys seksuaaliseen käyttäytymiseen oman ryhmän jäsenen kanssa perustuu luonnolliseen valintaan, ja sen tarkoituksena on eliminoida vahingolliset taipumukset.


title: Uskontotieteen oppihistoria Suomessa

text: Kaarle Krohnin ja Edward Westermarckin oppilas Uno Harva (1882–1949) oli yksi myyttientutkimuksen kärkinimiä Euroopassa. Westermarckin kouluttamana antropologina sekä M.A. Castren esikuvanaan Harva hankki tutkimusaineistonsa omakohtaisella kenttätyöllä. Harva matkusti vuonna 1911 udmurttien eli votjakkien, 1913 marien eli tšeremissien, 1917 evenkien eli tunguusien ja ketien eli jenisei-otsjakkien sekä vuosina 1926 ja 1927 kolttasaamelaisten keskuuteen. Teokset Elämänpuu (1920; saks. Der Baum des Lebens, 1922) sekä Altain suvun uskonto (1933; saks. Die Religiösen Vorstellungen der altaischen Völker, 1938) nostivat Harvan myyttitutkijoiden kärkikaartiin Euroopassa. Harva loi aineistosta johdetun implisiittisen uskontoteorian, jonka mukaan kaikkien kansojen perinnesidonnaisesta ajattelusta on erotettavissa eräänlainen maailmankuvan perusrunko. Tämän rungon ympärille ryhmittyivät käsitykset maasta ja taivaasta, ajasta ja maailmankaikkeudesta kokonaisuutena kuin myös elämästä ja kuolemasta sekä ihmistä ympäröivistä näkymättömistä voimista ja niiden rituaalisesta hallinnasta.


title: Uskontotieteen oppihistoria Suomessa

text: Harva loi tutkimusmallin, jonka avulla saattoi laatia kuvauksen minkä tahansa kansanryhmän perinneuskonnosta. Sen osatekijöitä olivat jumalusko, sielu-usko, vainajakultti, sankarikultti, kansanomainen suhtautuminen luonnonilmiöihin, luonnon- ja kulttuuripaikkojen haltiat (pyhät paikat) sekä elinkeino- ja vuodenkierron taitekohtiin ajoittuivat rituaalit (pyhät ajat). Elämänpuut ja maailmanpatsaat, keskusvuoret, sielulinnut ja äitijumalattaret näyttäytyivät Harvalle yleismaallisesti tunnusomaisiksi ihmisten pyrkimyksiksi etsiä luonnosta, erityisesti tähtitaivaan kiertoliikkeistä, säännönmukaisuutta ja lainalaista järjestystä. Harva ei pitänyt uskonnon varsinaisena subjektina yksilöä, vaan kansaa. Harva katsoi, ettei yhteiskuntaelämää ja yksilöiden käyttäytymistä voida ymmärtää, ellei tunneta niitä historiallisia kehityslinjoja, jotka ovat antaneet yhteiskuntaelämälle muodon ja sisällön. Harva kiinnitettiin Turun yliopiston sosiologian professoriksi vuonna 1926.


title: Uskontotieteen oppihistoria Suomessa

text: Kaarle Krohnin sekä Uno Harvan oppilas Martti Haavio (1899–1973) loi puolestaan mittavan elämäntyön suomalaisen kulttuurin mytologisten rakenteiden tutkijana. Hänen vaikutuksestaan suomalaiseen folkloristiikkaan ja uskontotieteeseen muodostui historiallisesti orientoitunut koulukunta. Tutkimusalan tavoitteena oli selvittää suomalaisen henkisen kulttuurin tunnuspiirteet sekä historiallinen rakentuminen, mutta myös osoittaa maailman eri kulttuurien keskinäinen vuorovaikutus. Haavio kehitti motiivihistoriallisen lähestymistavan. Sen avulla saattoi jäljittää suomalaisessa suullisessa kansanperinteessä tavattavien aihelmien eli motiivien analogisia vastineita maailman eri kulttuureista. Haavion tavoitteena oli osoittaa, kuinka yhteistä on ihmiskunnan kulttuuriperinne.


title: Uskontotieteen oppihistoria Suomessa

text: Martti Haavion henkilökohtaiset saavutukset kuten Kansanrunojen maailmanselitys (1955), Karjalan jumalat (1959) ja Kuolemattomien lehto (1962) sekä hänen oppilaidensa Matti Haon, Asko Vilkunan, Lauri Hongon, Juha Pentikäisen ja Anna-Leena Siikalan tutkimukset merkitsivät suomalaisen uskontotieteen kypsymistä omaehtoiseksi tieteenalaksi. Uskontotieteen ensimmäinen oppituoli perustettiin Suomessa Åbo Akedemin yhteyteen ja sen ensimmäiseksi professoriksi nimettiin ruotsalainen Helmer Ringgren vuonna 1960. Kahta vuotta myöhemmin Lauri Honko nimettiin Turun yliopiston humanistisen tiedekunnan vertailevan kansanrunoustutkimuksen ja uskontotieteen professoriksi. Kolmas professuuri perustettiin Helsingin yliopistoon vuonna 1970. Helsingissä professorin virkaa piti hallussaan sen perustamisesta aina vuoteen 2008 Juha Pentikäinen. Tällä hetkellä Helsingissä uskontotieteen oppituolia pitää hallussaan professori Tuula Sakaranaho, Turussa professori Veikko Anttonen ja Åbo Akademissa Peter Nynäs sekä Rene Gothoni.


title: Uskontotieteen oppihistoria Suomessa

text: Suomessa uskontotiede keskittyi pitkään selkeästi kansanuskon tutkimiseen, mutta uudella vuosituhannella uskontotiede on kasvanut entistä monimuotoisemmaksi ja vastannut ajan tuomiin uusiin haasteisiin. Suomalainen uskontotiede on merkittävästi laajentunut niin tutkimusaiheiden kuin teoreettis-metodologisten lähestymistapojenkin osalta. Suomalaiseen ja vertailevaan suomalais-ugrilaisia kieliä puhuvien kansojen kansanuskoon painottuneet tutkimusteemat ovat jääneet vähemmälle huomiolle ja tilalle ovat nousseet moderniin yhteiskuntaan kiinnittyneet tutkimusteemat. Muutokset näkyvät uskontotieteen tutkijakoulutuksessa ja uusien väitöskirja-aiheiden valikoitumisessa.


title: Green ban

text: Green ban (suom. "vihreä kielto") on tyypillisesti ammattiliiton tai muun työläisorganisaation toteuttama lakko, jonka syyt liittyvät ennen kaikkea ympäristönsuojeluun.


title: Green ban

text: Ensimmäiset vihreät kiellot toteutettiin 1970-luvun alussa Australian Uudessa Etelä-Walesissa, kun Australian rakennusbuumi oli kuumimmillaan. Niitä toteutti Builders Labourers Federationin (BLF) (rakennusmiesten liitto) paikallisosasto, mutta ne eivät ikinä olleet yksin BLFn aloittamia, vaan ne syntyivät paikallisten asukkaiden pyynnöstä, ja olivat aina heidän tukemia ja avustamia.


title: Green ban

text: Ensimmäinen kielto perustettiin suojelemaan Kelly's Bushia, joka oli - ja on vieläkin - viimeinen luonnontilainen metsäalue Sydneyn Hunters Hillin lähiössä. Ryhmä paikallisia naisia, jotka olivat jo vedonneet kunnanvaltuustoon, pormestariin ja osavaltion pääministeriin, lähetyivät liittoa saadakseen apua. BFL kehotti naisia pystyttämään julkisen tapaamisen, johon lopulta saapui 600 asukasta, ja joka vetosi liittoon, jotta se estäisi rakentamisen alueelle. BFL meni lakkoon, jolloin rakennettuja A V Jennings ilmoitti aikovansa käyttää järjestymättömiä rakennusmiehiä rikkureina. Vastauksena tähän, BFLn jäsenet muilla A V Jenningsin työmailla lopettivat työnteon, ja lopulta A V Jennings hylkäsi kaikki suunnitelmat rakentaa Kelly's Bushin alueelle. Alue kuuluu nykyään osavaltion perintörekisteriin.


title: Green ban

text: BFL oli mukana monissa muissa vihreissä kielloissa; 42 kieltoa toteutettiin pelkästään vuosina 1971-1974. BFL ei ainoastaan edustanut järjestäytyneitä rakennusmiehiä, vaan se myös vaikutti työläisten mielipiteisiin ja toimi rakennusliittojen poliittisena johtona tuona aikana. BLF lopetti kieltojen toteuttamisen vuonna 1974, kun liittovaltiotason johtaja Norm Gallagher erotti paikallisjohdon (syynä 'perinteisen ammattiliiton rajojen ylittäminen').


title: Green ban

text: Vuosien 1971-1974 liike ehti kuitenkin estää mm. historiallisen "The Rocks"in alueen tuhoamisen toimistotalojen tieltä; Kuninkaallisen kasvitieteellisen puutarhan muuttamisen parkkipaikaksi Sydneyn oopperatalolle; "Centennial Park"in muuttamisen urheilustadioniksi; Ja Woolloomooloon satama-alueen tuhoamisen kaupallisten pilvenpiirtäjien vuoksi. Arvioidaan että liike esti n. 3 miljardin Australian dollarin (nykyrahassa n. 18 miljardia (2005)) rakennushankkeet noiden neljän vuoden aikana.


title: Green ban

text: Eräs BFLn viimeisistä kielloista oli estää rakentaminen Potts Pointin alueen Victoria kadulla. Tähän kieltoon osallistui satoja paikallisia asukkaita, ammattiliiton jäseniä ja muita aktivisteja, huolimatta siitä, että alueen rakennuttaja palkkasi rikollisia ahdistelemaan asukkaita. Arthur King, paikallisten asukkaiden toimintaryhmän johtaja, kidnapattiin 1973 ja yleisesti epäiltiin - ei kuitenkaan todistettu - että hänen kidnappaajansa oli rakennuttaja Frank Theemanin palkkaama. Paikallinen poliisi toimi kiellon aikana yhteistyössä Theemanin ja hänen työntekijöiden kanssa, ja toteutti talonvaltaajien ja paikallisten asukkaiden massakarkotuksen, mikä sai heidät jäämään barrikadeilleen kahden päivän piirityksen ajaksi. BFLn paikallisosasto hajotettiin 1974, mutta aktivistit paikallisen asukkaan ja journalistin Juanita Nielsenin johdolla saivat toisen liiton puolelleen. Lopulta kamppailu päättyi 1977; rakennettuja perui suunnitelmansa, mutta asukkaat oli jo pakotettu muualle. Lisäksi Juanita Nielsen kidnapattiin ja tapettiin vuonna 1975.


title: Jerome Steever

text: Jerome E. Steever (7. tammikuuta 1880 Milwaukee, Wisconsin – 5. tammikuuta 1957 San Diego, Kalifornia) oli yhdysvaltalainen vesipalloilija ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa hopeaa saaneeseen Chicago Athletic Associationiin.


title: Constant van Langhendonck

text: Constant Octave van Langhendonck (4. helmikuuta 1870 – 1944) oli belgialainen ratsastaja ja olympiavoittaja. Hän kilpaili vuoden 1900 kesäolympialaisissa Pariisissa ja voitti siellä pituushypyssä kultamitalin tuloksella 610.


title: Louis de Champsavin

text: Louis Marie Joseph Le Beschu de Champsavin (24. marraskuuta 1867 Assérac – 20. joulukuuta 1916 Nantes) oli ranskalainen ratsastaja ja olympiamitalisti. Hän kilpaili vuoden 1900 kesäolympialaisissa Pariisissa ja sai siellä pronssia hypyissä. Louis de Champsavin oli Kunnialegioonan ritari ja kuoli ensimmäisessä maailmansodassa taistellessaan saamiinsa vammoihin.


title: Ciro Verratti

text: Ciro Verratti (17. elokuuta 1907 Archi – 6. heinäkuuta 1971 Milano) oli italialainen miekkailija ja olympiavoittaja. Hän kilpaili vuoden 1936 kesäolympialaisissa Berliinissä ja oli siellä mukana voittamassa kultaa floretin joukkuekilpailussa.


title: Aldo Masciotta

text: Aldo Masciotta (14. elokuuta 1909 Casacalenda – 24. huhtikuuta 1996 Torino) oli italialainen miekkailija ja olympiamitalisti. Hän kilpaili vuoden 1936 kesäolympialaisissa Berliinissä ja oli siellä mukana saamassa hopeaa säilän joukkuekilpailussa. Miekkailija Giovanna Masciotta on Aldon tytär.


title: Angelo Spina

text: Angelo Spina (s. 13. marraskuuta 1954 Colle D'Anchise) on italialainen roomalaiskatolinen piispa. Hänet vihki papiksi Pietro Santoro 5. tammikuuta 1980. Hänet nimitettiin Sulmona-Valvan hiippakunnan johtoon 3. huhtikuuta 2007, ja piispaksi vihkiminen seurasi 9. kesäkuuta. Pääkonsekraattorina toimi Armando Dini, jota avustivat Antonio Nuzzi ja Giuseppe Di Falco. Spina asetettiin virkaansa 23. kesäkuuta.


title: Linus Nirmal Gomes

text: Linus Nirmal Gomes (s. 7. syyskuuta 1921 Boro Golla) on intialainen jesuiittoihin kuuluva roomalaiskatolinen piispa. Hänet vihittiin papiksi 21. marraskuuta 1954 ja nimitettiin Baruipurin hiippakunnan ensimmäiseksi piispaksi 30. toukokuuta 1977. Gomesin konsekroi 19. marraskuuta Lawrence Trevor Picachy, jota avustivat Henry Sebastian D'Souza ja Michael Atul D'Rozario.


title: Linus Nirmal Gomes

text: Gomes jäi eläkkeelle 31. lokakuuta 1995.


title: Zoltán Sztanity

text: Zoltán Sztanity (s. 1. helmikuuta 1954 Győr) on unkarilainen entinen meloja, maailmanmestari ja olympiamitalisti. Hän sai 500 metrin kajakkiyksikössä hopeaa vuoden 1976 kesäolympialaisissa Montrealissa. Hän sijoittui vuoden 1980 kesäolympialaisissa Moskovassa 500 metrin kajakkiyksikössä yhdeksänneksi ja 1 000 metrin kajakkinelikossa viidenneksi.


title: Zoltán Sztanity

text: Ratamelonnan maailmanmestaruuskilpailuissa Sztanity voitti kultaa (1975) ja sai lisäksi pronssimitalin (1977).


title: Stanisław Jamrozek

text: Stanisław Jamrozek (s. 5. toukokuuta 1960 Rzeszów) on puolalainen roomalaiskatolinen piispa. Hänet vihittiin 13. tammikuuta 1989 diakoniksi ja 14. kesäkuuta 1989 papiksi Przemyślin hiippakuntaan. Papiksi vihkimisen suoritti Ignacy Marcin Tokarczuk.


title: Stanisław Jamrozek

text: 20. huhtikuuta 2013 Jamrozek sai nimityksen Przemyślin arkkihiippakunnan vihkipiispaksi ja Chełmin titulaaripiispaksi. Hänet konsekroi 20. toukokuuta Józef Michalik, jota avustivat Celestino Migliore ja Adam Szal.


title: Michael Atul D’Rozario

text: Michael Atul D’Rozario CSC (23. marraskuuta 1925 Noyansree – 24. helmikuuta 2016) oli bangladeshilainen roomalaiskatolinen piispa. Hänet vihittiin papiksi 10. kesäkuuta 1953 ja nimitettiin Khulnan hiippakunnan johtoon 21. syyskuuta 1970. Piispaksi vihkiminen seurasi 13. joulukuuta. Pääkonsekraattorina toimi Theotonius Amal Ganguly, jota avustivat Giuseppe Uhac ja Michael Rozario.


title: Michael Atul D’Rozario

text: D’Rozario jäi eläkkeelle 19. helmikuuta 2005.


title: Giuseppe Di Falco

text: Giuseppe Di Falco (s. 13. toukokuuta 1930 Casalincontrada) on italialainen roomalaiskatolinen piispa. Hänet vihittiin papiksi 29. kesäkuuta 1953 ja nimitettiin Valva e Sulmonan hiippakunnan (sittemmin Sulmona-Valva) johtoon 25. toukokuuta 1985. Piispaksi vihkiminen seurasi 14. heinäkuuta. Pääkonsekraattorina toimi Bernardin Gantin, jota avustivat Vincenzo Fagiolo ja Antonio Valentini. Di Falco asetettiin virkaansa 31. elokuuta.


title: Giuseppe Di Falco

text: Di Falco jäi eläkkeelle 3. huhtikuuta 2007.


title: Gabriele Marchesi

text: Gabriele Marchesi (s. 16. syyskuuta 1953 Incisa in Val d'Arno) on italialainen, Brasiliassa toimiva roomalaiskatolinen piispa. Hänet vihittiin papiksi italialaiseen Fiesolen hiippakuntaan 6. heinäkuuta 1978 ja nimitettiin Florestan hiippakunnan johtoon Brasiliaan 21. helmikuuta 2013. Piispaksi vihkiminen seurasi 18. toukokuuta. Pääkonsekraattorina toimi Sebastião Lima Duarte, jota avustivat Xavier Gilles de Maupeou d'Ableiges ja Gastone Simoni.


title: Rupert Weinstabl

text: Rupert Weinstabl (20. marraskuuta 1911 – 7. syyskuuta 1953) oli itävaltalainen meloja, maailmanmestari ja kaksinkertainen olympiamitalisti. Hän kilpaili vuoden 1936 kesäolympialaisissa Berliinissä ja sai siellä hopeaa 1 000 metrin ja pronssia 10 000 metrin kanadalaiskaksikossa. Ratamelonnan maailmanmestaruuskilpailuissa Weinstabl saavutti vuonna 1938 kaksi mitalia: yhden kultaisen ja toisen hopeisen.


title: Karl Proisl

text: Karl Proisl (9. heinäkuuta 1911 – 2. joulukuuta 1949) oli itävaltalainen meloja, maailmanmestari ja kaksinkertainen olympiamitalisti. Hän kilpaili vuoden 1936 kesäolympialaisissa Berliinissä ja sai siellä hopeaa 1 000 metrin ja pronssia 10 000 metrin kanadalaiskaksikossa. Ratamelonnan maailmanmestaruuskilpailuissa Proisl saavutti vuonna 1938 kaksi mitalia: yhden kultaisen ja toisen hopeisen.


title: Celestino Migliore

text: Celestino Migliore (s. 1. heinäkuuta 1952 Cuneo) on italialainen roomalaiskatolinen arkkipiispa, joka on luonut uransa kirkon diplomaattisissa tehtävissä. Hänet vihki papiksi Cuneon hiippakuntaan Carlo Aliprandi 25. kesäkuuta 1977. Hänet nimitettiin Canosan titulaariarkkipiispaksi sekä apostoliseksi nuntiukseksi Yhdistyneisiin kansakuntiin 30. lokakuuta 2002. Piispaksi vihkiminen seurasi 6. tammikuuta 2003. Pääkonsekraattorina toimi paavi Johannes Paavali II, jota avustivat Leonardo Sandri ja Antonio Maria Vegliò.


title: Celestino Migliore

text: 30. kesäkuuta 2010 Migliore sai nimityksen apostoliseksi nuntiukseksi Puolaan. Häntä seurasi YK-nuntiuksena Francis Assisi Chullikatt. Migliore pysyi titulaariarkkihiippakuntansa johdossa.


title: Kenichi Konishi

text: Kenichi Konishi (; s. 20. maaliskuuta 1909 Hamhŭng, nykyinen Pohjois-Korea) oli japanilainen maahockeypelaaja ja olympiamitalisti. Hän kilpaili vuoden 1932 kesäolympialaisissa Los Angelesissa ja oli siellä mukana saamassa lajissaan hopeaa.


title: Sadayoshi Kobayashi

text: Sadayoshi Kobayashi (; 14. helmikuuta 1905 Kanagawan prefektuuri – ?) oli japanilainen maahockeypelaaja ja olympiamitalisti. Hän kilpaili vuoden 1932 kesäolympialaisissa Los Angelesissa ja oli siellä mukana saamassa lajissa hopeaa.


title: Hiroshi Nagata

text: Hiroshi Nagata (; 1907 Hiroshiman prefektuuri – ?) oli japanilainen maahockeypelaaja ja olympiamitalisti. Hän kilpaili vuoden 1932 kesäolympialaisissa Los Angelesissa ja kuului siellä lajissa hopeaa saaneeseen joukkueeseen.


title: Katsumi Shibata

text: Katsumi Shibata (; 1909 Tokio – 1940/5) oli japanilainen maahockeypelaaja ja olympiamitalisti. Hän kilpaili vuoden 1932 kesäolympialaisissa Los Angelesissa ja kuului siellä lajissa hopeaa saaneeseen joukkueeseen.


title: Horace Disston

text: Horace Cumberland Disston (7. tammikuuta 1906 Philadelphia, Pennsylvania – 30. syyskuuta 1982 Camden, Maine) oli yhdysvaltalainen maahockeypelaaja ja olympiamitalisti. Hän kilpaili vuoden 1932 kesäolympialaisissa Los Angelesissa ja kuului siellä lajissa pronssia saaneeseen joukkueeseen. Hän osallistui myös kesäolympialaisiin 1936 Berliinissä ja sijoittui joukkueineen jaetulle kymmenennelle eli viimeiselle sijalle.


title: Horace Disston

text: Disston opiskeli Princetonin yliopistossa.


title: Karimaan puutarha

text: Karimaan puutarha on Kokemäellä sijaitseva puutarha ja arboretum. Nykyisin sen omistaa SASKY koulutuskuntayhtymä / Huittisten ammatti- ja yrittäjäopisto ja puutarha on osa opiston puutarha-alan opetusta.


title: Karimaan puutarha

text: Karimaan puutarhan perusti vuonna 1916 Kokemäeltä kotoisin ollut puutarhuri Verner Viitasaari, joka raivasi Paistilan kylästä ostamansa 1,5 hehtaarin laajuisen kallioisen joutomaan kukoistavaksi puutarhaksi. Hän aloitti toiminnan puutarhassaan myymällä kasvattamiaan vihanneksia ja marjoja. Niistä saamillaan tuloilla Viitasaari osti lisää maata ja laajensi vähitellen puutarhansa 5,5 hehtaarin kokoiseksi. Hän keräsi arboretumiinsa vuosien saatossa satoja eri koristekasvien lajikkeita, joita Viitasaari lähetti Suomeen myös Pohjois-Amerikasta siellä viettämänsä vuoden aikana.


title: Karimaan puutarha

text: Vuonna 1967 kuolleen Viitasaaren tuhkauurna on sijoitettu puutarhaan suuren graniittisen kivipaaden alle, jossa on kuvanveistäjä Kauko Räikkeen tekemä reliefi. Karimaan puutarhassa on myös näyttelytila, joka esittelee muun muassa Viitasaaren käyttämiä työkaluja sekä valokuvia ja alan kirjallisuutta. Karimaan puutarhalla oli Viitasaaren kuoleman jälkeen kaksi omistajaa, kunnes se vuonna 2000 päätyi Huittisten ammatti- ja yrittäjäopiston hallintaan. Vuonna 2006 puutarhaa kunnostettiin matkailukäyttöä varten. Nykyään puutarha on avoinna yleisölle touko-syyskuun välisen ajan.


title: Tomas (elokuva)

text: Tomas on Raimo O. Niemen ohjaama elokuva vuodelta 1995.


title: Tomas (elokuva)

text: Kun Niemi aloitti elokuvan kuvaamisen, hänen samassa aihepiirissä liikkuva edellinen elokuvansa "Kissan kuolema" ei ollut vielä ehtinyt ensi-iltaan. Käsikirjoittaja Risto Hyppönen oli tehnyt tarinasta eri versioita jo vuonna 1991, mutta Elokuvasäätiö ei ollut kiinnostunut tukemaan toteutusta. Filminor kuitenkin ryhtyi toteuttamaan sitä, ja ohjaajaksi tuli Niemi. Käsikirjoitusta kehitettiin edelleen, Niemen toivomuksesta pehmeämpään suuntaan.


title: Tomas (elokuva)

text: Tarina kertoo koulukotimaailmasta ja varhaisteinistä Tomaksesta, joka vanhempien erotessa jää alkoholisoituneen isän luokse. Hän sortuu näpistelyyn ja joutuu koulukotiin, jossa ovat vallalla väkivallan lait.


title: Tomas (elokuva)

text: Aikalaisarvioissa elokuva saa ylitsevuotavaa kiitosta: "parasta [nuortenelokuvaa] mitä meille on koskaan tehty" mutta myös kritiikkiä piinaavasta tunnelmastaan.


title: Tomas (elokuva)

text: Erään myöhemmän kriitikon mielestä kurjuutta tarjoava tarina lähenee paikoin sosiaalipornoa, mutta kritiikissä kiitetään kuitenkin Niemen henkilöohjausta ja Arttu Kapulaisen hienoa roolisuoritusta, josta hänet palkittiin tulokas-Jussilla. Elokuva on rankkanakin kuvaus toivosta, siitä kuinka koskaan ei ole liian myöhäistä kääntää suuntaa.


title: Risto Hyppönen

text: Risto Hyppönen (s. 1950) on suomalainen elokuvakäsikirjoittaja ja tuottaja. Hän on toiminut käsikirjoitustyön opettajana Turun taiteen ja viestinnän oppilaitoksessa ja sittemmin Turun taideakatemiassa, jonka koulutusjohtajana hän toimi 2000-luvulla. Hyppönen oli mukana perustamassa Länsi-Suomen Elokuvakomissiota ja työskenteli siellä, kunnes jäi eläkkeelle 2015.


title: Risto Hyppönen

text: Hyppönen on ohjannut ja kirjoittanut lukuisia lasten- ja nuortenohjelmia erityisesti televisiolle ja tehnyt TV2:lle dokumenttielokuvat "Buster ja unet" (1991) sekä "Perhosefekti" (1992).


title: Pirunnyrkki (täsmennyssivu)

text: Pirunnyrkki voi tarkoittaa seuraavia asioita:


title: Lyömätön Linja Espoossa

text: Lyömätön Linja Espoossa ry on perustettu vuonna 1979. Vuosina 1979 -2012 yhdistys toimi nimellä Naisten Apu Espoossa ry. Yhdistyksen sääntöjen mukaisena tarkoituksena on auttaa fyysisen ja henkisen väkivallan uhreja, jotka ovat joutuneet lähisuhde- tai perheväkivallan kohteeksi tai todistajaksi, sekä auttaa ja tukea väkivallan tekijöitä, jotka ovat käyttäneet tai pelkäävät käyttävänsä väkivaltaa lähi- tai perhesuhteessaan. Yhdistys kehittää ja toteuttaa palveluissaan erilaisia toimintatapoja väkivallan uhrien, tekijöiden ja lasten auttamiseen.


title: Lyömätön Linja Espoossa

text: Yhdistys on toteuttanut väkivallan uhreille tarkoitettua Turvakotipalvelua vuosina 1983 - 2012. Väkivallan tekijöille tarkoitettu Lyömätön Linja aloitettiin Espoossa vuonna 1993. Maahan muuttaneille miehille tarkoitettu, väkivallan katkaisua ja ennaltaehkäisyä tarjoava Miehen Linja aloitettiin vuonna 2005.


title: Lyömätön Linja Espoossa

text: Lyömätön Linja Espoossa ry:n palveluita rahoittavat pääasiassa Espoon kaupunki ja Sosiaali- ja terveysjärjestöjen avustuskeskus. Erilaisilla kehittämistehtävillä on myös yksittäisiä rahoituksia. Lyömätön Linja Espoossa ry on Ensi- ja turvakotien liiton jäsenyhdistys ja kuuluu Naisjärjestöjen keskusliittoon sekä pääkaupunkiseudun puhelinauttajiin.Lyömätön Linja on perustettu vuonna 1993 Espoossa Raha-automaattiyhdistyksen tuella. Lyömätön Linja toiminnan käynnisti Naisten Apu Espoossa ry (vuodesta 2012 Lyömätön Linja Espoossa ry) osana perheväkivaltaa käsittelevää projektia. Lyömätön Linja oli Suomessa ensimmäinen miehille tarkoitettu väkivaltaa ehkäisevä ja katkaiseva palvelu. Lyömätön Linja on alun perin tarkoitettu miehille, jotka olivat käyttäneet väkivaltaa perheessään tai muussa läheisessä suhteessaan. Historiansa vuoksi Lyömätön Linja on edelleen erikoistunut miestyöhön.


title: Lyömätön Linja Espoossa

text: Espoolaisen Lyömätön Linja -palvelun aloitti vuosina 1993 - 1996 Lasse Reijomaa. Vuodesta 1995 Reijomaan opein toimintaa on vienyt eteenpäin nykyinen toiminnanjohtaja Jari Hautamäki. Lyömätön Linja –nimellä väkivaltaa katkaisevaa palvelua toteutetaan myös Helsingissä, jossa sen taustajärjestönä toimii Miessakit ry.


title: David Bratton

text: David Bratton (lokakuu 1869 New York, New York – 3. joulukuuta 1904 Chicago, Illinois) oli yhdysvaltalainen vesipalloilija, uimari ja olympiavoittaja. Hän kilpaili vuoden 1904 kesäolympialaisissa Saint Louisissa, jossa hän kuului vesipallossa kultaa voittaneeseen New York Athletic Club -joukkueeseen. Samoissa kisoissa Bratton osallistui 4 × 50 jaardin vapaauintiviestiin, jossa sijoittui neljänneksi.


title: David Hesser

text: David A. Hesser (tammikuu 1884 – 13. helmikuuta 1908) oli yhdysvaltalainen vesipalloilija, uimari ja olympiavoittaja. Hän kilpaili vuoden 1904 kesäolympialaisissa Saint Louisissa, jossa hän kuului vesipallossa kultaa voittaneeseen New York Athletic Club -joukkueeseen. Samoissa kisoissa Hesser osallistui 4 × 50 jaardin vapaauintiviestiin, jossa sijoittui neljänneksi.


title: Strontiumtitanaatti

text: Strontiumtitanaatti (SrTiO) eli strontiumtitaanioksidi on epäorgaaninen yhdiste. Sitä käytetään pääasiassa elektroniikkasovellutuksissa. Strontiumtitanaatti kuuluu rakenteeltaan perovskiittiyhdisteisiin.


title: Strontiumtitanaatti

text: Strontiumtitanaattia valmistetaan yleensä kuumentamalla strontiumkarbonaatin ja titaanidioksidin seosta. Näin saatu tuote on kuitenkin usein epäpuhdasta, minkä vuoksi menetelmä ei sovellu hyvin puhdasta tuotetta vaativiin elektroniikkasovelluksiin. Muita menetelmiä ovat erilaiset sooli-geeli-menetelmät, sitraatti- ja oksalaattikompleksien terminen hajotus, hydrotermiset menetelmät ja viimeisimpänä strontiumnitraatin reaktio titaani-isopropoksidin kanssa käytettäessä glykolia liuottimena.


title: Strontiumtitanaatti

text: Strontiumtitanaatti on puolijohdemateriaali, jota käytetään elektrokeraamisissa komponenteissa haluttujen ominaisuuksien aikaansaamiseksi. Yhdistettä käytetään muun muassa televisioiden, radioiden ja tietokoneiden kondensaattoreissa, koska materiaalin eristevakio eli permittiivisyys ε on yhdisteellä suuri (ε=300). Strontiumtitanaatin taitekerroin on lähellä timantin taitekerrointa, minkä vuoksi sitä on käytetty synteettisenä timantin korvikkeena. Strontiumtitanaattia voidaan käyttää myös valkoisena väriaineena.


title: Rodolfo Emilio Giuseppe Pichi-Sermolli

text: Rodolfo Emilio Giuseppe Pichi-Sermolli (24. helmikuuta 1912 Firenze – 2005) oli italialainen kasvitieteilijä. Hän oli maailman johtavia saniaisten ja näiden taksonomian asiantuntijoita. Pichi-Sermolli löysi urallaan yli sata uutta saniaislajia. Hän teki useita tutkimusretkiä Euroopan lisäksi Afrikkaan, Intiaan, Malesiaan, Australiaan, Uuteen-Seelantiin, Polynesiaan, Havaijille, Yhdysvaltoihin, Meksikoon ja Argentinaan.


title: Rodolfo Emilio Giuseppe Pichi-Sermolli

text: Pichi-Sermolli valmistui Firenzen yliopiston kasvitieteen ja luonnontieteiden instituutista vuonna 1935. Firenzessä hän oli vuoteen 1958. Vuosina 1953–1958 hän opetti farmasian tiedekunnassa Sienan yliopistossa kasvilääketiedettä ja sen jälkeen toimi Sassarin ja Genovan yliopistoissa. Vuodesta 1972 hän oli systematiikan professorina Perugian yliopistossa vuoteen 1988, jolloin hän jäi eläkkeelle.


title: Rodolfo Emilio Giuseppe Pichi-Sermolli

text: Taksonomiassa Pichi-Sermollin auktorilyhenne on Pic.Serm..


title: Amos Deacon

text: Amos R. Little Deacon (28. toukokuuta 1904 Philadelphia, Pennsylvania – 9. lokakuuta 1982 Santa Barbara, Kalifornia) oli yhdysvaltalainen maahockeypelaaja ja olympiamitalisti. Hän kilpaili vuoden 1932 kesäolympialaisissa Los Angelesissa ja vuoden 1936 kesäolympialaisissa Berliinissä. Los Angelesin kisoissa Deacon oli mukana saamassa lajissa pronssia.


title: Joseph Wallis

text: Joseph Godfrey Wallis (20. heinäkuuta 1873 Kings Norton – ?) oli brittiläinen rugbynpelaaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä jaettua hopeaa saaneeseen Moseley Wanderers -joukkueeseen.


title: Markus Molenius

text: Markus Molenius (s. 16. tammikuuta 1992 Jokioinen) on suomalainen koripalloilija. Molenius pelaa tällä hetkellä Korihaissa.


title: Markus Molenius

text: Moleniuksen kasvattajaseura on Forssan Koripojat, jonka edustusjoukkueeseen hän nousi kaudella 2007–2008. Seura pelasi tällöin I-divisioonaa mutta nousi kauden päätteeksi Korisliigaan. Molenius pelasi vuosien 2007–2012 välillä yhteensä 112 juniorimaaottelua. Moleniuksen juniorimaajoukkueuran päätyttyä ainoastaan Lauri Toivonen oli pelannut enemmän juniorimaaotteluita, yhteensä 116 ottelua. Kausi 2012–2013 oli Moleniuksen läpimurtokausi pääsarjassa, sillä hän teki 10,2 pistettä ottelua kohden. Kesällä 2013 Molenius siirtyi Kauhajoen Karhuun.


title: Markus Molenius

text: Kesäkuussa 2015 Molenius siirtyi ulkomaille tehtyään sopimuksen ruotsalaisen Jämtland Basketin kanssa. Sopimusta ei kuitenkaan jatkettu koeajan jälkeen, ja Molenius lähti seurasta syyskuussa ennen kauden alkua. Hän teki lokakuun alussa jouluun asti kestävän sopimuksen Korisliigajoukkue KTP-Basketin kanssa. Molenius jatkoi Kotkassa kauden loppuun mutta oli kauden aikana kaksi kuukautta loukkaantuneena. Huhtikuussa 2016 hän teki KTP:n kanssa kaksivuotisen jatkosopimuksen. Toukokuussa 2017 Molenius teki sopimuksen Forssan Koripoikien kanssa palaten kasvattajaseuransa riveihin. Helmikuussa 2018 Molenius teki sopimuksen Korisliigassa pelaavan Korihaiden kanssa.


title: George Cloutier

text: George Cloutier (16. heinäkuuta 1876 Pembroke, Ontario – 20. huhtikuuta 1946 Kenora, Ontario) oli kanadalainen haavipalloilija ja olympiavoittaja. Hän kuului lajissa kultaa voittaneeseen joukkueeseen vuoden 1904 kesäolympialaisissa Saint Louisissa. Hänet otettiin vuonna 2004 joukkueen muiden jäsenten kanssa Manitoba Sports Hall of Fameen.


title: George Cloutier

text: Cloutier aloitti uransa puolustuksessa, mutta nousi maineeseen yhtenä lajin parhaista maalivahdeista. Hän pelasi ainakin vuoteen 1917.


title: Wallis

text: Wallis voi tarkoittaa seuraavia:


title: Antonio Nuzzi

text: Antonio Nuzzi (3. elokuuta 1926 Boiano – 8. syyskuuta 2016) oli italialainen roomalaiskatolinen arkkipiispa. Hänet vihittiin papiksi 7. elokuuta 1949 ja nimitettiin Conza-Sant’Angelo dei Lombardi-Bisaccian arkkipiispaksi ja Nuscon piispaksi 21. helmikuuta 1981. Piispaksi konsekroinnin suoritti 15. maaliskuuta Sebastiano Baggio, jota avustivat Pietro Santoro ja Angelo Criscito.


title: Antonio Nuzzi

text: 30. syyskuuta 1986 Nuzzin johtamat hiippakunnat yhdistettiin Sant’Angelo dei Lombardi-Conza-Nusco-Bisaccian nimellä, ja Nuzzi jatkoi toimintaansa sen arkkipiispana, kunnes sai 31. joulukuuta 1988 uuden nimityksen Teramo-Atrin hiippakunnan johtoon arkkipiispan henkilökohtaisella arvonimellä. Nuzzi jäi eläkkeelle 24. elokuuta 2002.


title: Spiekerin piste

text: Spiekerin piste on geometriassa eräs kolmion merkillinen piste. Se määriteltiin kolmion piirin viivojen eli kolmion muotoisen rautalankakehikon painopisteeksi. Kuvioissa pisteen tunnuksena on usein Sp ja se on luetteloitu "Kimberlingin merkillisten pisteiden luettelossa" tunnuksella formula_1.


title: Spiekerin piste

text: kkk


title: Spiekerin piste

text: Spiekerin piste voidaan löytää seuraavilla geometrisilla menetelmillä.


title: Spiekerin piste

text: Spiekerin piste sijaitsee kolmion keskisen kolmion kulmanpuolittajien leikkauspisteessä. Tämä on sama piste, mikä saadaan sijoittamalla keskiseen kolmioon ympyrä, joka sivuaa keskisen kolmion kolmea sivua (katso kuva artikkelin alussa). Ympyrää kutsutaan Spiekerin ympyräksi.


title: Spiekerin piste

text: Janaa, joka alkaa kolmion sivun keskipisteestä ja jakaa kolmion piirin kahteen yhtäpitkään osaan, kutsutaan . Tällaisella janalla sijaitsee kolmion piirin painopiste ja kolmen tällaisten janan leikkauspiste on Spiekerin piste.


title: Spiekerin piste

text:
Spiekerin pisteen trilineaariset koordinaatit ovat
ja barysentriset koordinaatit ovatSpiekerin ympyrä (joskus myös ) sijaitsee kolmion keskisessä kolmiossa. Se sivuaa keskistä kolmiota kolmelta sivulta. Koska keskinen kolmio on yhdenmuotoinen referenssikolmionsa kanssa, mutta sen mitat ovat puolet pienempiä, on Spiekerin ympyrän säde puolet pienempi kuin referenssikolmion sisäympyrän säde. Yllä olevan kuvan merkinnöillä


title: Spiekerin piste

text: Piste Sp on nimetty 1800-luvulla toimineen saksalaisen matemaatikon Theodor Spiekerin kunniaksi.


title: Howard Bloom

text: Howard Bloom (s. 25. kesäkuuta 1943 Buffalo, New York) on yhdysvaltalainen kirjailija ja tieteellinen ajattelija. Hän toimi 1970- ja 1980-luvuilla laulajien ja yhtyeiden kuten Princen, Billy Joelin ja Styxin PR-henkilönä. Vuonna 1988 hän invalidisoitui sairastuttuaan krooniseen väsymysoireyhtymään. Sen jälkeen hän on julkaissut kolme kirjaa ihmisen evoluutiosta ja ryhmäkäyttäytymisestä: "The Genius of the Beast", "The Global Brain" ja "The Lucifer Principle".


title: The Apples in Stereo

text: The Apples in Stereo on yhdysvaltalainen indie rock-yhtye, joka perustettiin Denverissä vuonna 1992. Yhtyeen keulakuva on laulaja/kitaristi Robert Schneider, joka kirjoittaa suurimman osan yhtyeen sävellyksistä ja sanoituksista. Pitkäaikaisjäseniä ovat John Hill (kitara) ja Eric Allen (basso), sekä uusina jäseninä John Dufilho (rummut) ja John Ferguson (koskettimet). Yhtyeen soundi on lähellä The Beatlesin ja The Beach Boysin 1960-luvun psykedeelistä rockia.


title: Vapaaheitto

text: Vapaaheitto on Juhana Blomstedtin (1937-2010) viimeiseksi työksi jäänyt veistos, joka sijaitsee Helsingin Munkkiniemessä, Munkkiniemen yhteiskoulun nurmialueella. Veistos on tehty corten-teräksestä, ja sitä valaistaan neljällä maahan upotetulla valaisimella.


title: Vapaaheitto

text: Teoksen nimi on tullut koripallon liikerataa kuvaavasta kaaresta, joka nousee lähes kuuden metrin korkeuteen. Sen kärki päättyy 3,05 metrin korkeuteen, joka vastaa korirenkaan ja kentän pinnan välistä etäisyyttä.


title: Vapaaheitto

text: Veistoksen tarkoituksena on vaalia urheilu- ja koripallokulttuuria Munkkiniemessä ja Helsingissä. Munkkiniemen yhteiskoulu ja koripalloseura Torpan Pojat ovat yhdessä tehneet lajia tunnetuksi ja kohottaneet paikkakunnan mainetta koko maassa. "Vapaaheitosta" tuli myös valtakunnallinen kunnianosoitus koko urheilulajille.


title: Vapaaheitto

text: Juhana Blomstedt oli innokas koripalloilija. Taidekriitikko Timo Valjakan mukaan "Vapaaheitossa" näkyy se, että Blomstedt oli kiinnostunut havaitsemisen lainalaisuuksista ja geometristen muotojen moniselitteisyydestä. Valjakan mukaan ajateltua korirengasta kohti suuntautuva ja kapeneva teräsmuoto ei kuvaa yhtä yksittäistä vapaaheittoa, vaan satoja sellaisia. Näin "Vapaaheitossa" on kyse jokaista kunnianhimoista koripalloilijaa ja taiteilijaa yhdistävästä asiasta, pyrkimyksestä mahdollisimman tarkkaan ja puhtaaseen suoritukseen.


title: Luettelo Xbox One -peleistä

text: Tämä on luettelo Microsoft Xbox Onen peleistä.


title: Eino Rastas

text: Eino Rastas (17. heinäkuuta 1894 Valkeala – 7. tammikuuta 1965 Kuusankoski) oli suomalainen kestävyysjuoksija.


title: Eino Rastas

text: Rastas osallistui kolmiin olympialaisiin. Vuoden 1920 Antwerpenin kisoissa Rastas oli mukana Suomelle kultaa tuoneessa maastojuoksun joukkuekilpailussa. Rastas oli kisassa 18. eikä hänen tulostaan laskettu kolmen parhaan suomalaisen yhteistulokseen. Vuoden 1924 Pariisin kisoissa Suomi voitti saman kisan, mutta Rastas keskeytti matkalla. Pariisissa hän oli 5000 metrin juoksussa 11. Amsterdamin olympiamaratonilla 1928 hän oli sijalla 14.


title: Eino Rastas

text: Kalevan kisoissa Rastas voitti SM-kultaa 10000 metrillä vuonna 1917 ja 5000 sekä 10000 metrillä vuonna 1922. Sen lisäksi hän voitti urallaan 5 SM-hopeaa (5000 metrillä 1917 ja 1921, 10000 metrillä 1919, 1921, 1926 ja 1927) ja yhden SM-pronssin (5000 metrillä 1919).


title: Eino Rastas

text: Rastaan ennätys 5000 metrillä oli 15.00,6 (vuodelta 1926), 10000 metrillä 31.42,7 (1923) ja maratonilla 2:40.40 (1928).


title: Eino Rastas

text: Eino Rastas edusti urallaan Kouvolan Urheilijoita, Valkealan Roimaa ja Selänpään Jäykkiä.


title: Carlos Muñoz

text: Carlos Andrés Muñoz (s. 2. helmikuuta 1992, Bogota) on kolumbialainen autourheilija. Hän kilpailee kaudella 2013 Pohjois-Amerikassa, Indy Lights ja IndyCar Series -sarjoissa.


title: Carlos Muñoz

text: Pääluokka IndyCar Seriesissä Muñoz selviytyi eturiviin, toiseen lähtöruutuun vuoden 2013 Indy 500 -kilpailussa, joka on yksi moottoriurheiluvuoden suurimmista tapahtumista. 21-vuotiaana Muñoz on kilpailun historian nuorin eturivistä starttaava kuljettaja, ja myös ensimmäinen tulokas sitten maanmiehensä Juan Pablo Montoyan, joka starttasi eturivistä vuoden 2000 kilpailussa.


title: Carlos Muñoz

text: Itse kilpailussa Muñoz onnistui säilyttämään toisen sijansa, jääden ainoastaan kilpailun ensimmäistä kertaa voittaneen Tony Kanaanin taakse.


title: Mauno Airaksinen

text: Mauno Matti Airaksinen (s. 2. toukokuuta 1930, Karttula) on Kuopion korkeakoulun (yliopiston) farmakologian professori emeritus.


title: Mauno Airaksinen

text: Airaksisen vanhemmat olivat maanviljelijä Pekka Juho Airaksinen ja Edla Karttunen. Airaksinen on vuodesta 1958 naimisissa LKT, dosentti Eila Neuvosen kanssa, pariskunnalla on viisi lasta. Airaksinen kirjoitti ylioppilaaksi Kuopion yhteiskoulusta 1951 ja valmistui lääketieteen lisensiaatiksi 1959. Lääketieteen ja kirurgian tohtoriksi hän väitteli 1964 Helsingin yliopistossa.


title: Mauno Airaksinen

text: Helsingin yliopiston farmakologian laitoksen assistenttina Airaksinen toimi 1956–1962, Valtion lääketieteellisen toimikunnan tutkimusassistentti ja nuorempi tutkija hän oli 1962–1965. Helsingin yliopiston farmakologian laitoksen apulaisopettajana Airaksinen työskenteli 1965–1968, jonka aikana 1966-1968 hän oli tutkijana Yhdysvalloissa Baylor University -yliopistossa Teksasissa. Hän oli Helsingin yliopiston farmakologian dosentti 1966–1968 ja farmakologian ja toksikologian (lääkeaineiden biologisen standardisoinnin) apulaisprofessori 1968–1973. Uuden Kuopion korkeakoulun, sittemmin Kuopion yliopiston farmakologian professori Airaksinen oli 1973–1994. Hän toimi Kuopion korkeakoulun kliinisen lääketieteen osaston johtajana 1980–1984 ja farmasian osaston varajohtajana tai johtajana 1986–1988. Hän oli sivutoimenaan Lääkintohallituksen lääkeainetoimikunnan tai lääkeainelautakunnan varajohtaja tai johtaja yli kolme vuosikymmentä vuosina 1964-1996, useita vuosia myös farmakologiaylilääkäri.


title: Mauno Airaksinen

text: Airaksinen oli myös Kuopion yliopiston Savolaisen osakunnan inspehtori vuosina 1981-1988 ja Suomen farmakologiyhdistyksen kunniajäsen vuodesta 1998.


title: Äyhönjärvi

text: Äyhönjärvi on pieni Raumanjoen-Pitkäjärven vesistöalueeseen kuuluva järvi Raumalla. Se sijaitsee aivan kaupungin keskustan kupeessa Valtatie 8:n itäpuolella.


title: Äyhönjärvi

text: Äyhönjärvi laskee Raumanjokea ja myöhemmin Rauman Kanalia myöten mereen Rauman satamassa. Järven ympäristö on suosittua ulkoilualuetta ja sen ympäri kiertää noin kolmen kilometrin pituinen lenkkipolku.


title: Äyhönjärvi

text: Äyhönjärven eteläpää on rakennettu puistomaiseksi ja siellä sijaitsee myös Rauman kaupungin vesilaitos, joka ottaa järvestä raakavettä. Sitä puolestaan johdetaan Äyhönjärveen Lapinjoen kautta Eurajoen Pappilankoskesta 1950-luvulla rakennettua kanavaa pitkin. Lapinjoen kanava yhdistää Äyhönjärven myös sen eteläpuolella sijatsevaan Pitkäjärveen, josta ottaa raakavetensä UPM Kymmenen metsäteollisuus.


title: Farmers Branch

text: Farmers Branch on kaupunki Texasin osavaltiossa Yhdysvalloissa. Kaupungissa asui 28 616 ihmistä vuonna 2010.


title: Jussi-Pekka Alanen

text: Jussi Pekka (Jussi-Pekka) Yrjänä Alanen (s. 23. joulukuuta 1938 Helsinki) on suomalainen maaneuvos ja varatuomari.


title: Jussi-Pekka Alanen

text: Alanen oli Helsingin apulaiskaupunginjohtaja vuosina 1974–1979 ja Asuntohallituksen pääjohtaja vuosina 1979–1984. Hän oli Kaupunkiliiton toimitusjohtaja vuosina 1984–1993 ja Kuntaliiton toimitusjohtaja vuosina 1993–1999 eläkkeelle jääntiinsä saakka. Alanen oli Kuntien Eläkevakuutuksen hallituksen puheenjohtaja vuosina 1985–2001. Hän on tehnyt useita kuntaliitosselvityksiä. Alaselle myönnettiin maaneuvoksen arvonimi vuonna 2003.


title: Jussi-Pekka Alanen

text: Alasen isä oli historiantutkija Aulis J. Alanen.


title: Keskustorin suihkukaivo

text: Keskustorin suihkukaivo on Robert Huberin suunnittelema ja Wilhelm von Nottbeckin Tampereen kaupungille lahjoittama veistos. Veistos on vesialtaassa Tampereen Keskustorilla Raatihuoneen edustalla.


title: Keskustorin suihkukaivo

text: Veistoksessa on neljä lohikäärmettä. Lohikäärmeiden pyrstöt muodostavat kukkamaisen kuvion, jonka keskeltä kohoaa isoin ja ylin suihku, josta vesi valuu vielä altaan kautta alas. Veistoksen alaosassa on neljä merenneitoa kannattelemassa rakennelmaa.


title: Frej Liewendahl

text: Frey Fritiof ”Frej” Liewendahl (22. lokakuuta 1902 Jomala − 31. tammikuuta 1966 Maarianhamina) oli suomalainen keskimatkojen juoksija. Liewndahl oli mukana Suomelle olympiakultaa tuoneessa 3 000 metrin joukkuejuoksussa Pariisin kesäolympialaisissa 1924, mutta hän ei juossut loppukilpailussa keuhkokatarrin takia. Samoissa olympialaisissa hän oli 1 500 metrin juoksussa kahdeksas.


title: Frej Liewendahl

text: Kalevan kisoissa 1927 Liewendahl voitti 800 metrillä hopeaa.


title: Frej Liewendahl

text: Urallaan Liewendahl edusti HIFK:ta, Turun Urheiluliittoa ja Åbo IFK:ta. Frej Liewendahl on yksi kolmesta olympialaisiin osallistuneista ahvenanmaalaisista urheilijoista. Muut ovat juoksija Janne Holmén ja nyrkkeilijä Jonni Hellström.


title: Lapinjoen kanava

text: Lapinjoen kanava on Rauman ja Eurajoen kuntien alueella kulkeva noin 12 kilometrin pituinen raakaveden johtamiseen tarkoitettu kanava.


title: Lapinjoen kanava

text: Se yhdistää Lapinjoen Raumalla sijaitseviin Äyhönjärveen ja Pitkäjärveen, joita Rauman kaupunki ja paikallinen metsäteollisuus käyttävät raakavesilähteinään. Lapinjoen kanava rakennettiin 1950-luvulla ja sen omistavat UPM-Kymmene ja Rauman kaupunki.


title: Cruz Azul

text: Cruz Azul Futbol Club, A.C on meksikolainen jalkapalloseura, joka tulee maan pääkaupungista Méxicosta. Seura on perustettu vuonna 1927 ja se pelaa maan korkeimalla sarjatasolla Primera División de Méxicossa. Seuran edustusjoukkue pelaa kotiottelunsa 35 161-paikkaisella Estadio Azulilla.


title: Aamulla

text: Aamulla (teoksen nimi Helsingin taidemuseon mukaan on "Aamulla/Vasikat", ja se tunnetaan myös nimellä "Juottovasikat") on Miina Äkkijyrkkän pronssista tehty veistos vuodelta 1978. Se sijaitsee Helsingin Maunulassa, Suursuon ostoskeskuksessa.


title: Verner Viitasaari

text: Juho Verner Viitasaari (1888 Kokemäki – 1967 Kokemäki) oli suomalainen puutarhuri. Hänen merkittävin elämäntyönsä oli Karimaan puutarha, joka on Kokemäellä toimiva puutarha ja arboretum.


title: Verner Viitasaari

text: Verner Viitasaari osti vuonna 1916 1,5 hehtaarin kokoisella vuokramaalla Paistilan kylässä sijainneen synnyinkotinsa ja ryhtyi rakentamaan sen ympäristöön puutarhaa. Hän laajensi sitä elämänsä aikana 5,5 hehtaarin suuruiseksi kauppapuutarhaksi ja arboretumiksi, joka on nykyään tunnettu matkailukohde Kokemäellä. Viitasaari vietti vuoden myös Pohjois-Amerikassa ja toi mukanaan useita kasveja ja niiden siemeniä.


title: Verner Viitasaari

text: Vuonna 1967 kuolleen Verner Viitasaaren tuhkauurna on haudattu Karimaan puutarhaan ja paikalla on myös kuvanveistäjä Kauko Räikkeen suunnittelema muistoreliefi. Lisäksi puutarhassa on Verner Viitasaaren kotimuseo. Vuonna 1968 perustettiin Karimaa-säätiö, jonka tehtävä on huolehtia puutarhasta ja Viitasaaren hauta-alueesta.


title: Yrjö Alaruikka

text: Yrjö Alfred Alaruikka (13. joulukuuta 1902 Rovaniemi – 6. elokuuta 1980 Jaatila, Rovaniemen maalaiskunta) oli suomalainen talousneuvos, Suomen poronjalostusyhdistyksen sihteeri ja toiminnanjohtaja 1930–1948, Paliskuntain Yhdistyksen toiminnanjohtaja 1948–1972 sekä Poro ja riista Oy:n ja Paliskuntain jäähdyttämö Oy:n johtokunnan puheenjohtaja 1940–1980.


title: Yrjö Alaruikka

text: Alaruikka oli koulutukseltaan maatalousteknikko. Hän oli käynyt maamieskoulun 1924 ja maanviljelysopiston Mustialassa 1926–1927 sekä opiskellut Oriveden opistossa 1928–1929. Alaruikka sai talousneuvoksen arvonimen vuonna 1953. Hän oli presidentin valitsijamiehenä vuosien 1956 ja 1962 vaaleissa.


title: Yrjö Alaruikka

text: Alaruikan puoliso oli Tyyne Maria Pellinen, perheen tyttärestä Kaisa Rauni Helenasta (s. 1935) tuli lääkäri. Alaruikka kuoli liikenneonnettomuudessa.


title: Oliivisilkkikerttunen

text: Oliivisilkkikerttunen ("Hemitesia pallidipes") on silkkikerttusten heimoon kuuluva varpuslintu.


title: Oliivisilkkikerttunen

text: Oliivisilkkikerttusta tavataan Bhutanissa, Kiinassa, Intiassa, Laosissa, Myanmarissa, Nepalissa, Thaimaassa ja Vietnamissa. Lajia on kuvattu melko yleiseksi ja paikoin runsaaksi, ja se on luokiteltu elinvoimaiseksi.


title: Terekli Mekteb

text: Terekli-Mekteb (ven. Терекли-Мектеб) on kaupunki Dagenstanin tasavallassa Venäjällä Pohjois-Kaukasuksella Kalmykian arolla. Kaupungissa oli vuonna 2010 noin 8000 asukasta. Kaupunki sijaitsee noin 80 kilometrin päässä Kaspianmereltä ja 200 kilometrin päässä aluepääkaupunki Mahatškalasta.


title: Terekli Mekteb

text: Toisen maailmansodan aikana joulukuussa 1942 Terekli Mekteb oli hetken aikaa saksalaisen Armeijaryhmä A:n joukkojen valtaama, mutta kaupungista jouduttiin luopumaan muutaman päivän jälkeen puna-armeijan voimakkaan vastahyökkäyksen seurauksena. Terekli Mekteb oli itäisin piste, johon asti Saksan joukkoja Neuvostoliiton alueella toisen maailmansodan aikana tunkeutui.


title: Palaunsilkkikerttunen

text: Palaunsilkkikerttunen ("Horornis annae") on silkkikerttusten heimoon kuuluva varpuslintu.


title: Palaunsilkkikerttunen

text: Palaunsilkkikerttusta tavataan kotoperäisenä Palaussa. Lajia on kuvattu yleiseksi ja laajallelevinneeksi, ja se on luokiteltu elinvoimaiseksi.


title: Pensassilkkikerttunen

text: Pensassilkkikerttunen ("Horornis fortipes") on kerttujen heimoon kuuluva varpuslintu.


title: Pensassilkkikerttunen

text: Pensassilkkikerttusta tavataan Bangladeshissa, Bhutanissa, Kiina, Intiassa, Laosissa, Myanmarissa, Nepalissa, Pakistanissa, Taiwanissa ja Vietnamissa. Laji on luokiteltu elinvoimaiseksi.


title: Makiransilkkikerttunen

text: Makiransilkkikerttunen ("Horonis parens") eli aiemmalta nimeltään sancristóbalinsilkkikerttunen on silkkikerttusten heimoon kuuluva varpuslintu.


title: Makiransilkkikerttunen

text: Makiransilkkikerttusta tavataan vain Salomonsaarilla. Sitä on kuvattu melko yleiseksi, ja vaikka sitä tavataankin vain pienellä alueella, on se luokiteltu elinvoimaiseksi.


title: Lin Hallberg

text: Lin Hallberg (s. 1956) on ruotsalainen kirjailija, joka tunnetaan hevoskirjasarjoistaan "Sinttu" ja "Eppu". Hän on tehnyt sarjat yhteistyössä Margareta Nordqvistin kanssa, joka on kuvittanut kirjat. Suomeksi sarjoja on kääntänyt Marvi Jalo.


title: Lin Hallberg

text: Hallberg on työskennellyt ratsastuksenopettajana ja pitänyt shetlanninponitallia.


title: Alfa Laval

text: Alfa Laval Ab (aiemmin Alfa-Laval) on ruotsalainen teollisuusyhtymä Lundissa ja osittain Tumbassa. Sen on perustanut vuonna 1883 Gustav De Laval. Sillä on ollut aiemmin tuotannossa laitteita maataloudelle, elintarviketeollisuudelle ynnä muille teollisuudenaloille, mutta nykyisin tuotanto jakautuu kolmelle sektorille, lämpö-, erotus- ja virtaustekniikkaan.


title: Alfa Laval

text: De Laval perusti Oscar Lamm Jr:n kanssa AB Separator -yrityksen, joka oli nykyisen Alfa Lavalin edeltäjä.


title: Alfa Laval

text: Nimi Separator Ab muuttui vuonna 1963 muotoon Alfa-Laval Ab ja yritys oli pörssissä vuoteen 1991. Sen osti Tetra Pak, mutta tiet erosivat myöhemmin, kun Tetra Laval myi Industri Kapitalille Alfa Lavalin ne osat, jotka eivät liittyneet sen omiin toimintoihin. Nimi Tetra Laval jäi elämään entisen yhteisyrityksen nimenä, ja sinne jäi esimerkiksi maatalouteen liittyvä osa Alfa Laval Agri, jonka uudeksi nimeksi tuli De Laval. Alfa Laval meni pörssiin jälleen 2002..


title: Sundansilkkikerttunen

text: Sundansilkkikerttunen ("Horornis vulcanius") on silkkikerttusten heimoon kuuluva varpuslintu.